open-index/open-wikipedia-markdown huggingface dataset:
ଗୋବିନ୍ଦ ଚନ୍ଦ୍ର ମାଝୀ

**ଗୋବିନ୍ଦ ଚନ୍ଦ୍ର ମାଝୀ**(ଜନ୍ମ : ୧୭ ମଇ ୧୯୫୬) ଜଣେ ସାନ୍ତାଳୀ ସାହିତ୍ୟିକ । ସାନ୍ତାଳୀ କବିତା ସଂଗ୍ରହ "ନାଳହା" ପାଇଁ ୨୦୧୬ମସିହାର କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ପାଇଁ ମନୋନୀତ କରାଯାଇଛି । ବ୍ୟାଙ୍କିଙ୍ଗ ଚାକିରିରୁ ଅବସର ନେବା ପରେ, ମାଝୀ ଏବେ *ଅଖୀଳ ଭାରତୀୟ ସାନ୍ତାଳୀ ଲେଖକ ସଂଗଠନ*ର ଓଡ଼ିଶା ପ୍ରଦେଶ ଅଧ୍ୟକ୍ଷ ଭାବରେ କାର୍ଯ୍ୟ କରୁଛନ୍ତି ଓ ସାହିତ୍ୟ ସାଧନାରେ ଲିପ୍ତ ଅଛନ୍ତି । 

## ଜୀବନୀ 
ଗୋବିନ୍ଦ ଚନ୍ଦ୍ର ୧୯୫୬ ମସିହାରେ ମୟୂରଭଞ୍ଜ ଜିଲ୍ଲାର ବହଳଦାଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଥିଲା ଭୀଳୁ ସୋରେନ ଓ ମାତାଙ୍କ ନାମ ଆରସୁ ସୋରେନ । ବହଳଦା ସରକାରୀ ଉଚ୍ଚ ବିଦ୍ୟାଳୟରୁ ଗୋବିନ୍ଦ ମାଟ୍ରିକ ପାସ କରି, ଭୁବନେଶ୍ୱରସ୍ଥ ବକ୍ସୀ ଜଗବନ୍ଧୁ ବିଦ୍ୟାଧର ମହାବିଦ୍ୟାଳୟରୁ କଳାରରେ ଓ କଟକର ମଧୁସୂଦନ ଆଇନ ମହାବିଦ୍ୟାଳୟରୁ ଆଇନରେ ସ୍ନାତକ ହାସଲ କରିଛନ୍ତି । ସିଣ୍ଡିକେଟ ବ୍ୟାଙ୍କରେ କାର୍ଯ୍ୟ କରି, ସେ ସିନିୟର ମ୍ୟାନେଜର ପଦବୀରୁ ସେବା ନିବୃତ ହୋଇ ସାରିଛନ୍ତି ।

## ରଚନାବଳୀ 
ସାହିତ୍ୟ ରଚନା ସହିତ ସଂଗଠକ ଭାବରେ ଗୋବିନ୍ଦ ଚନ୍ଦ୍ର କାର୍ଯ୍ୟ କରିଆସୁଛନ୍ତି । ସାନ୍ତାଳୀ ସିନେମାରେ ସଂଳାପ ଲେଖନ ସହିତ, ସେ ଅଭିନୟ ମଧ୍ୟ କରିଛନ୍ତି । "ବାପଲା" ଓ "ଜୋଲୋନ" ଭଳି ସାନ୍ତାଳୀ ଚଳଚ୍ଚିତ୍ର ସହିତ ଗୋବିନ୍ଦ ଚନ୍ଦ୍ର ଜଡ଼ିତ ଥିଲେ । 
### ରଚନାବଳି 
* ନାଳହା - ୨୦୧୪
* ମିଦ ଟିଡାଗ ସିନ୍ଦୁର
* ହଂସ ହଂସଲୀ
* ସାଗେନ ସାକାମ
* ନାବା ସାଗେନ ସାକାମ
* ସୋବୋନାଖା
* ଜାହେରଗାଢ଼
* କାରାମ ସିରମ
* ସରୀ ସାରଜୋମ
* ମାଂତାର
* ସୋନ୍ଧ୍ୟାନୀ
* ସାବତା ଆଡାଙ୍ଗ ସରୀଖେ

## ପୁରସ୍କାର ଓ ସମ୍ମାନ 
* କେନ୍ଦ୍ର ସାହିତ୍ୟ ଏକାଡେମୀ ସମ୍ମାନ - ୨୦୧୬
* ଦଳିତ ସାହିତ୍ୟ ଏକାଡେମୀ ସମ୍ମାନ
* ବି.ବି.ଆର ଆମ୍ବେଦକର ଫେଲୋସିପ
* 
## ଆଧାର 
ଶ୍ରେଣୀ:୧୯୫୬ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲେଖକ
ଶ୍ରେଣୀ:କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାରପ୍ରାପ୍ତ ସାହିତ୍ୟିକ
ଶ୍ରେଣୀ:ମୟୂରଭଞ୍ଜ ଜିଲ୍ଲାର ଲୋକ
ଦିଲ୍ଲୀ ଗୁରୁଗାଓ ଏକ୍ସପ୍ରେସୱେ

thumb|The 32-lane now adjunct toll gate at the Delhi-Gurgaon border was the largest in South Asia and the second largest in Asia.
thumb|Expressway also connects both cities with the airport
** ଦିଲ୍ଲୀ ଗୁରୁଗାଓ ଏକ୍ସପ୍ରେସୱେ,  **ଭାରତୀୟ ରାଜଧାନୀ ମହାନଗରକୁ ହରିୟାଣା ରାଜ୍ୟରେ ଥିବା ଏକ  ମୁଖ୍ୟ ବାଣିଜ୍ୟ ସହର  ଗୁରୁଗାଓ ସହ ସଂଯୁକ୍ତ କରୁଥିବା ଏକ 6ରୁ 8 ଲେନ ବିଶିଷ୍ଟ ଏକ୍ସପ୍ରେସୱେ । ଏହା ଭାରତୀୟ ଜାତୀୟ ରାଜପଥ ଉନ୍ନୟନ କର୍ତୁପକ୍ଷଙ୍କଦ୍ୱାରା ଯୋଜନା କରାଯାଇଥିବା " ସୁବର୍ଣ୍ଣ ଚତୁର୍ଭୁଜ  ପ୍ରକଳ୍ପ "ର ଏକ ଅଂଶ । 1000 କୋଟି ଟଙ୍କା ଅର୍ଥ ବ୍ୟୟରେ ନିର୍ମିତ 47.7 କିଲୋମିଟର ବା 29.6 ମାଇଲର ଏହି ଏକ୍ସପ୍ରେସୱେ ଜାନୁଆରୀ 23 , 2008 ମସିହାରେ ଚଳାଚଳ ପାଇଁ ଉନ୍ମୁକ୍ତ କରାଯାଇଥିଲା ।ଏହାକୁ ଭାରତର  ଅନ୍ତଃ-ରାଜ୍ୟ  ରାସ୍ତା ସମୂହ ମଧ୍ୟରୁ ବ୍ୟସ୍ତତମ ରାସ୍ତା କୁହାଯାଇଥାଏ ଓ ଏହା ଦେଇ ଦୈନିକ 180,000 ଜାନ  ବାହନ ଚଳାଚଳ କରିଥାଏ । ଏହା ଦିଲ୍ଲୀର ଧଉଳା କୁଆଁ ଅଞ୍ଚଳରୁ ଆରମ୍ଭ ହେଇ ଗୁରୁଗାଓ ସହର ଉପକଣ୍ଠ ସେ ସମାପ୍ତ ହେଇଥାଏ । ଏହି ରାସ୍ତାରେ 11ଟି ଫ୍ଲାଇ ଓଭର ଓ ଓଭରପାସ ସମେତ ଏହା ସହ 47 କିଲୋମିଟରର ସ୍ଥାନୀୟ ତଥା କ୍ଷୀଣ ଗତି ବାହନ ପାଇଁ ରାସ୍ତା ମଧ୍ୟ ରହିଛି । 
## ଉଛ ଦୁର୍ଘଟଣା ହାର  
ଏହି ଏକ୍ସପ୍ରେସୱେ ଅତ୍ୟନ୍ତ ଦୁର୍ଘଟଣା ପ୍ରବଣ ହେଇଥିବାର ଦ୍ଖାଯାଇଛି । ସଂବାଦପତ୍ର ତଥ୍ୟ ଅନୁସାରେ 2008 ମସିହାରେ ଏହି ରାସ୍ତାରେ 115 ଦୁର୍ଘଟଣା ଜନିତ ମୃତ୍ୟୁ ଘଟିଥିଲା । ତାହା 2015 ଶୁଦ୍ଧା 30କୁ କମିଥିଲେ ମଧ୍ୟ ଦୁର୍ଘଟଣାର ସଂଖ୍ୟା 2015ରେ 628 ରହିଥିଲା । 2008 ମସିହାରୁ ଏହା ପ୍ରଚଳିତ ହେଲା ପରଠାରୁ ଅଦ୍ୟାବଧି 500 ଜଣ ଏହି ରାସ୍ତାରେ ଦୁର୍ଘଟଣାରେ ପ୍ରାଣ ହରେଇଛନ୍ତି । ତାହା ମଧ୍ୟରୁ ଅଧିକାଂଶ ଦୁଇ-ଛକ ବାହନ ଚାଳକ ହେଇଥିବା ଜଣାପଡେ ।  

## ସମ୍ପୃକ୍ତ ଅଧିକାରୀ ଅନୁଷ୍ଠାନ ଗଣ  
* ଦିଲ୍ଲୀ ଉନ୍ନୟନ କର୍ତୁପକ୍ଷ (DDA)
* ହରିୟାଣା ନଗର ଉନ୍ନୟନ କର୍ତୁପକ୍ଷ  (HUDA)
* ଜାତୀୟ ରାଜପଥ ଉନ୍ନୟନ କର୍ତୁପକ୍ଷ  (NHAI)
* କେନ୍ଦ୍ରୀୟ ରାସ୍ତା ଗବେଷଣା ପ୍ରତିଷ୍ଠାନ  (CRRI)
## ଗ୍ୟାଲେରି 

File:Delhi-Gurgaon Airport Expressway, 2007.jpg|thumb|ଦିଲ୍ଲୀ ଗୁରୁ ଗାଓ ବିମାନ ବନ୍ଦର ଏକ୍ସପ୍ରେସୱେ 
File:Delhi-Gurgaon Expressway - Aerial View - New Delhi 2016-08-04 5808.JPG|thumb|ଦିଲ୍ଲୀ ଗୁରୁଗାଓ ଏକ୍ସପ୍ରେସୱେ ବିହଙ୍ଗମା ଦୃଶ୍ୟ 
File:Delhi-Gurgaon-Expressway.jpg|thumb|ଦିଲ୍ଲୀ ଗୁରୁଗାଓ ଏକ୍ସପ୍ରେସୱେ
File:Nh8-gurgaon express way.jpg|thumb|ଏନଏଚ ୮ ଗୁରୁଗାଓ ଏକ୍ସପ୍ରେସୱେ

## See also 
* [[ଭାରତର ଏକ୍ସପ୍ରେସୱେ ସମୂହ|Expressways in India]]
* [[ଭାରତର ଜାତୀୟ ରାଜପଥ ସମୂହର ତାଲିକା ( ନମ୍ବର ଅନୁଯାୟୀ )|List of National Highways in India by highway number]]
* [[ଦିଲ୍ଲୀ ଦେଇ ଯାଇଥିବା ରାଜପଥ ସମୂହ|Highways passing from Delhi]]
* Indian Highways
* National Highways Development Project
* Delhi Noida Direct Flyway
* National Capital Region (India)

## ଆଧାର 
## ବାହାର ଲିଙ୍କ 
* Delhi Gurgaon Expressway
ରୁକ୍ମଣୀ ଦେବୀ ମନ୍ଦିର

ଡାହାଣ|thumb|Rukmini Devi Temple
ରୁକ୍ମଣୀ ଦେବୀ ମନ୍ଦିର,  ଭାରତର ଦ୍ୱାରକାଠାରୁ 2 କିଲୋମିଟର ଦୂରରେ ରହିଥିବା ଏକ ହିନ୍ଦୁ ମନ୍ଦିର । ଭଗବାନ ଶ୍ରୀକୃଷ୍ଣଙ୍କ ରାଣୀ ରୁକ୍ମିଣୀଙ୍କ ଉପାସନା ପାଇଁ ଏହା ନିର୍ମିତ । ଏହି ମନ୍ଦିର 2500 ବର୍ଷ ପୁରାତନ ବୋଲି ଲୋକବାଦ ଥିଲେ ମଧ୍ୟ ଏହାର ନିର୍ମାଣ ଶୈଳୀରୁ ଏହା 12 ଶ ଶତାବ୍ଦୀର ବୋଲି ଜଣାଯାଇଥାଏ । 

## ବର୍ଣ୍ଣନା 
ମନ୍ଦିରରେ ବିଭିନ୍ନ ଦେବାଦେବୀଙ୍କ ପ୍ରତିମୂର୍ତି ପ୍ରସ୍ତରରେ ଖୋଦନ କରାଯାଇ ମଦିର କାନ୍ଥ ବାହାରେ ଖଞ୍ଜା ଯାଇଛି । ମନ୍ଦିର ଭିତରେ ରୁକ୍ମିଣୀଙ୍କ ପ୍ରତିମା ରହିଛି । ଏଥିରେ ଥିବା ସ୍ତମ୍ଭର ମୂଳ ଅଂଶରେ କ୍ଷୋଦିତ ମନୀଷା ଓ ହାତୀ ମୂର୍ତି ସମୂହ ରହିଛି । 

## କିମ୍ବଦନ୍ତୀ 
ଭଗବାନ ଶ୍ରୀକୃଷ୍ଣ ଓ ତାଙ୍କର ପତ୍ନୀ ରୁକ୍ମିଣୀ ପରଶ୍ୱରଠାରୁ ଏତେ ଦୂରରେ ଅବସ୍ଥାନ କରୁଥିବା ବିଷୟରେ ଏକ କାହାଣୀ ରହିଛି । ଥରେ ଶ୍ରୀକୃଷ୍ଣ ଓ ରୁକ୍ମିଣୀ ମହାମୁନି ଦୁର୍ବାସାଙ୍କୁ ତାଙ୍କ ଘରେ ଭୋଜନ ପାଇଁ ରଥରେ ଆମନ୍ତ୍ରଣ କରୁଥିଲେ । ବାଟରେ ଶୋଷ ହେବାରୁ ରୁକ୍ମିଣୀ ଶ୍ରୀକୃଷ୍ଣଙ୍କୁ ଜଳ ପାଇଁ କହିବାରୁ ଶ୍ରୀକୃଷ୍ଣ ଗଙ୍ଗା ଜଳ ତାଙ୍କୁ ପ୍ରଦାନ କରିଥିଲେ । କିନ୍ତୁ ମହା କ୍ରୋଧୀ ମୁନି ଦୁର୍ବାସା ତାଙ୍କୁ ଆଗରୁ ଜଳ ନ ଦେବାରୁ ସେ ପତିପତ୍ନୀ ବିଚ୍ଛିନ୍ନ ହେଇ ରହିବେ ବୋଲି ଅଭିଶାପ ପ୍ରଦାନ କରିଥିଲେ । 

## ଆଧାର 
ଶ୍ରେଣୀ:ହିନ୍ଦୁ ମନ୍ଦିର
ଏଣ୍ଟେକାଭିର

**ଏଣ୍ଟେକାଭିର** (ଇଂରାଜୀ ଭାଷାରେ **Entecavir**  ବା **ETV**, ବିକ୍ରୟ ନାମ **ବାରାକ୍ଲୁଡ**) ଏକ ଆଣ୍ଟିଭାଇରାଲ ଔଷଧ ଯାହା ହେପାଟାଇଟିସ ବି ରୋଗର ଚିକିତ୍ସା ନିମନ୍ତେ ବ୍ୟବ‌ହାର କରାଯାଏ । ଏଚଆଇଭି/ଏଡସ ରୋଗ ଓ ଆଣ୍ଟିଭାଇରାଲ ଔଷଧ ସାଥିରେ ଏହା ମଧ୍ୟ ଦିଆଯାଏ ।  ଏଣ୍ଟେକାଭିର ବଟିକା ବା ଦ୍ରବଣ ଆକାରରେ ମିଳେ ଓ ଏହା ପାଟିରେ ଦିଆଯାଏ ।  ଏଣ୍ଟେକାଭିର ଏକ ନ୍ୟୁକ୍ଲିଓସାଇଡ ରିଭର୍ସ ଟ୍ରାନ୍ସକ୍ତିପ୍ଟେଜ ଇନହିବିଟର (nucleoside reverse transcriptase inhibitors ବା NRTIs) ଔଷଧ । ଏହା ରିଭର୍ସ ଟ୍ରନ୍ସକ୍ରିପ୍ଟେଜ (reverse transcriptase) କାମ ଅବରୋଧ କରି ହେପାଟାଇଟିସ ବି ଭୁତାଣୁ ବ‌ହୁଗୁଣିତ ହେବାକୁ ପ୍ରତିରୋଧ କରେ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ସନ ୨୦୧୫ ସୁଦ୍ଧା ଏହା ଏହା ଯୁକ୍ତରାଷ୍ଟ୍ର ଆମେରିକାରେ  ଜେନେରିକ ଔଷଧ ନାମରେ ଉପଲବ୍‌ଧ ହୋଇନାହିଁ । ଯୁକ୍ତରାଷ୍ଟ୍ର ଆମେରିକାରେ ସନ ୨୦୧୬ରେ ଏହାର ଏକ ମାସର ଖର୍ଚ୍ଚ ପ୍ରାୟ ୩୯୨ ଆମେରିକୀୟ ଡଲାର ।

## ଆଧାର 
ଶ୍ରେଣୀ:ଔଷଧ
ପଟୌଦି ମହଲ

ପଟୌଦି ରାଜମହଲ "ଇବ୍ରାହିମ କୋଠି" ନାମରେ ମଧ୍ୟ ପରିଚିତ , ଭାରତୀୟ ରାଜ୍ୟ ହରିୟଣାରେ ଥିବା ପଟୌଦିର ନୱାବଙ୍କ ରାଜମହଲ । 

## ଇତିହାସ 
ଏହି ରାଜମହଲ ପଟୌଦି ରାଜ୍ୟର ୮ମ ନବାବ ଇଫ୍ତିଖର ଅଲି ଖାନ (1910-1952)(ଉଭୟ ଭାରତ ଓ ଇଂଲଣ୍ଡ ଜାତୀୟ ଦଳରେ କ୍ରିକେଟ ଖେଳିଥିବା ଏକ ମାତ୍ର ଭାରତୀୟ ଓ ଭାରତୀୟ ଜାତୀୟ କ୍ରିକେଟ ଦଳର ପୂର୍ବତନ ଅଧିନାୟକ) ଙ୍କଦ୍ୱାରା ପୁନର୍ନିର୍ମିତ ହେଇଥିଲା । ଏହି ମହଲ ଉପନିବେଶୀୟ ସ୍ଥାପତ୍ୟ ଶୈଳୀରେ ଦିଲ୍ଲୀ ସହରରେ ଥିବା ରାଜକୀୟ ମହଲର ନକଲ ଅନୁସାରେ ରବର୍ଟ ଟର ରସେଲଙ୍କଦ୍ୱାରା ନିର୍ମିତ ନକ୍ସା ଅନୁସାରେ ଅଷ୍ଟ୍ରିଆନ ସ୍ଥାପତ୍ୟବିଦ କାର୍ଲ ମୋଲ୍ଟ ଭନ ହାଇଞ୍ଜଙ୍କଦ୍ୱାରା ନିର୍ମିତ ହେଇଥିଲା । ପୂର୍ବରୁ ସେଠାରେ ଥିବା ପୁରାତନ ମହଲ "ଗୋଥିକ" ଶୈଳୀର । ଏଠାରେ ଉଲ୍ଲେଖନୀୟ ଯେ ରୋବର୍ଟ ଟର ରସେଲ ଭାରତରେ ମୁଖ୍ୟ ସ୍ଥପତି ଓ ନୂଆଦିଲ୍ଲୀର କନ୍ନଟ ପାଲେସ ଓ ତିନ ମୂର୍ତି ଭବନ ପରି ପ୍ରସିଦ୍ଧ ପ୍ରାସାଦସବୁର ଡିଜାଇନ ପ୍ରସ୍ତୁତ କରିଥିଲେ । 
ଏହାକୁ ପଟୌଦିର 9 ତମ ନୱାବ ମନସୁର ଅଲି ଖାନ (ପୂର୍ବତନ ଭାରତୀୟ ଜାତୀୟ କ୍ରିକେଟ ଦଳର ଅଧିନାୟକ)ଏକ ବିଳାସପୂର୍ଣ୍ଣ ହୋଟେଲ ପାଇଁ ବେସରକାରୀ ସଂସ୍ଥାକୁ ପ୍ରଦାନ କରିଥିଲେ । ତେଣୁ ରାଜମହଲରେ ଅନେକ ପରିବର୍ତ୍ତନ ହେବା ସହ ଏହା ଏକ ହୋଟେଲ ଭାବରେ ପ୍ରଖ୍ୟାତ ହେଇଥିଲା । 

## ଫିଲ୍ମରେ ପଟୌଦି ରାଜମହଲ 
ଏହି ରାଜା ମହଲରେ ୨୦୦୪ ମସିହାରେ ହିନ୍ଦୀ ଫିଲ୍ମ "ବୀର ଜାରା"ର ସୁଟିଂ ହେଇଥିଲା ଓ ଅନାନ୍ୟ କେତେକ ହିନ୍ଦୀ ଫିଲ୍ମ ମଧ୍ୟ ଏଠାରେ ନିର୍ମିତ ହେଇଥିଲା । 
## ମହଲର ପୁନର୍ନିର୍ମାଣ 
ମନସୁର ଅଲି ଖାନ ପଟୌଦିଙ୍କ ପୁତ୍ର ସୈଫ ଅଲି ଖାନ (ହିନ୍ଦୀ ଫିଲ୍ମ ଅଭିନେତା) ଏହାକୁ ପୁଣି ନିଜ ଅକ୍ତିଆରକୁ ନେଇ ତାହାର ପୁନର୍ନିର୍ମାଣ କରାଉଛନ୍ତି । ତାକୁ ପୁଣି ସେହି ପୂର୍ବ ପରି ଉପନିବେଶ ଶୈଳୀର ସ୍ଥାପତ୍ୟକୁ ଅଣାଯିବ । ତାଙ୍କ ଭାଷାରେ ଏହା ପୂର୍ବ ଐତିହ୍ୟ ବଜାୟ ରଖିବା ସହ ପର୍ଯ୍ୟଟକମାନଙ୍କ ପାଇଁ ଆକର୍ଷକ ହେବ । ଏହି ନିର୍ମାଣ କାର୍ଯ୍ୟ ଯୋଗୁଁ ଏହି ହୋଟେଲ ବର୍ତ୍ତମାନ ବନ୍ଦ ରହିଛି ।

## ଆଧାର 
ଶ୍ରେଣୀ:ହରିୟାଣା
ବାନ୍ଦ୍ରା ଟର୍ମିନସ ଜମ୍ମୁ ତୱି ବିବେକ ଏକ୍ସପ୍ରେସ

**ବାନ୍ଦ୍ରା ଟର୍ମିନସ ଜମ୍ମୁ ତୱି ବିବେକ ଏକ୍ସପ୍ରେସ** , ଭାରତୀୟ ରେଳବାଇର ଏକ ଏକ୍ସପ୍ରେସ ଟ୍ରେନ । ଏହା ଭାରତୀୟ ରେଳବାଇଦ୍ୱାରା ପ୍ରଚଳିତ ବିବେକ ଏକ୍ସପ୍ରେସ ଟ୍ରେନ ସିରିଜର ଏକ ଟ୍ରେନ ଓ ଏହା ମୁମ୍ବାଇ ନିକଟସ୍ଥ ବାନ୍ଦ୍ରା ଟର୍ମିନସଠାରୁ ଜମ୍ମୁ ତୱି ପର୍ଯ୍ୟନ୍ତ ସାପ୍ତାହିକି ଭାବରେ ଚାଲିଥାଏ । 

## କୋଚ ସମୂହ 
ଏଥିରେ ୧ଟି ୨ ତାୟର ଏସି , ୩ଟି ଏସି ୩ ତାୟର, ୮ଟି ସ୍ଳିପର , ୬ଟି ସାଧାରଣ ବଗି ରହିଥାଏ । ଦରକାର ମୁତାବିକ ଏହି ସଂଯୋଗର ପରିବର୍ତ୍ତନ ହେଇଥାଏ । 

## Service 
ଏହି ଟ୍ରେନ ସମୁଦାୟ 1886 କିଲୋମିଟର ଯାତ୍ରାପଥକୁ ଗଲା ବେଳେ 37 ଘଣ୍ଟା 10 ମିନିଟ ଓ ଫେରନ୍ତା ଯାତ୍ରାରେ 36 ଘଣ୍ଟା 55 ମିନିଟରେ ଅତିକ୍ରମ କରେ । 

ଟ୍ରେନର ହାରାହାରି ବେଗ 55 କିଲୋମିଟରରୁ କମ ଓ ଏହା ସୁପରଫାଷ୍ଟ ଶ୍ରେଣୀର ଅନ୍ତର୍ଭୁକ୍ତ ନୁହେ । 
thumb|19027 Vivek Express - AC 3 tier coach
thumb|Electronic coach display board of 19027 Vivek Express

## ଯାତ୍ରାପଥ 
ଯାତ୍ରାପଥରେ ହି ଟ୍ରେନ ଭଡାଡୋରା , ଅହମଦାବାଦ , ଆବୁ ରୋଡ , ଜୋଧପୁର , ହିସାର , ଲୁଧିଆନା ,ଦେଇ ଯାଇଥାଏ ।  

## ସମୟ ସାରଣୀ 
ଏହି ଟ୍ରେନ ବାନ୍ଦରାଠାରୁ ପ୍ରତ୍ୟେକ  ଶନିବାର ଦିନ 12.05 ଟାରେ ବାନ୍ଦରା ଟର୍ମିନସରୁ ଛାଡି ତୃତୀୟ ଦିନ 10.15 ଟାରେ ଜମ୍ମୁ ତୱିଠାରେ ପହଞ୍ଚେ । 

ଏହି ଟ୍ରେନ ଜମ୍ମୁ ତୱିଠାରୁ ପ୍ରତ୍ୟେକ  ଶନିବାର ସୋମବାର ଦିନ 09.30 ଟାରେ    ଛାଡି ପର ଦିନ ବାନ୍ଦରା ଟର୍ମିନସଠାରେ 22.25  ରେ  ଠାରେ ପହଞ୍ଚେ ।  

## ବାହାର ଲିଙ୍କ 
*
*

## ଆଧାର 
*
*
ଜାତୀୟ ରାଜପଥ 19 (ଭାରତ )

**ଜାତୀୟ ରାଜପଥ ୧୯ ** (**NH 19**; ପୂର୍ବତନ  **NH2**) ଏକ ଭାରତୀୟ ଜାତୀୟ ରାଜପଥ । . ଦିଲ୍ଲୀ - କଲିକତା ରୋଡ କୁହାଯାଉଥିବା ଏହି ରାଜପଥ ଭାରତର ବ୍ୟସ୍ତତମ ରାଜପଥ ମଧ୍ୟରୁ ଗୋଟିଏ । ଏହାର ସମୁଦାୟ ଦୈର୍ଘ୍ୟ ୧,୪୩୫ କିଲୋମିଟର ଓ ଏହା ଦିଲ୍ଲୀ , ଉତ୍ତରପ୍ରଦେଶ , ବିହାର , ଝାଡ଼ଖଣ୍ଡ ଓ ପଶ୍ଚିମ ବଙ୍ଗ ରାଜ୍ୟ ଦେଇ ଯାଇଥାଏ । ଏହା ଏଇତିହାସିକ ଗ୍ରାଣ୍ଡ ଟ୍ରଙ୍କ ରୋଡ ତଥା ଏନଏଚ-୧ ଓ ଏନଏଚ-୯୧ର ମୁଖ୍ୟ ଭାଗ ନେଇଥାଏ । 

ବିଭିନ୍ନ ରାଜ୍ୟରେ ଏହି ରାଜପଥର ଦୈର୍ଘ୍ୟ ଏହିପରି , 

* ଦିଲ୍ଲୀ: 
* ଉତ୍ତର ପ୍ରଦେଶ: 
* ବିହାର: 
* ଝାଡ଼ଖଣ୍ଡ: 
* ପଶ୍ଚିମ ବଙ୍ଗ: 

## ଜାତୀୟ ରାଜପଥ ଉନ୍ନୟନ ପ୍ରକଳ୍ପ 
* ଏହି ଜାତୀୟ ରାଜପଥର ସମସ୍ତ ୧,୪୩୫ କିଲୋମିଟର ରାସ୍ତା କୁ ଜାତୀୟ ରାଜପଥ ଉନ୍ନୟନ ପ୍ରକଳ୍ପ ଦ୍ୱାରା" ସୁବର୍ଣ୍ଣ ଚତୁର୍ଭୁଜ  "ର ଅଂଶ ଭାବରେ ବଛା ଯାଇଛି ।
*  ଏହି ରାଜପଥର ଦିଲ୍ଲୀ ଓ ଆଗ୍ରା ମଧ୍ୟରେ ଥିବା ପ୍ରାୟ ୨୫୩ କିଲୋମିଟର ରାସ୍ତାକୁ ଉତ୍ତର -ଦକ୍ଷିଣ କରିଡର ଭାବରେ ଜାତୀୟ ରାଜପଥ ଉନ୍ନୟନ ପ୍ରକଳ୍ପ  ଦ୍ୱାରା ଚିହ୍ନଟ ହୋଇଛି । 
* ଏହି ରାଜପଥର ବରାହ-କାନପୁର ମଧ୍ୟସ୍ଥ ପ୍ରାୟ ୩୫ କିଲୋମିଟର ରାସ୍ତାକୁ ପୂର୍ବ -ପଶ୍ଚିମ କରିଡର ଭାବରେ ଜାତୀୟ ରାଜପଥ ଉନ୍ନୟନ ପ୍ରକଳ୍ପଦ୍ୱାରା ଘୋଷିତ ହେଇଛି । 
* ଏହି ରାଜପଥ ଏସୀୟ ରାଜପଥ ଜାଲ ସମୂହର AH୧ର ଅଂଶ ବିଶେଷ ଭାବରେ ରହିଛି । 

## ଜାତୀୟ ରାଜପଥରେ ରହିଥିବା / ନିକଟରେ ଥିବା ମୁଖ୍ୟ ସହର ସମୂହ 
thumb|300x300_ପିକସେଲ|Durgapur Expressway, part of NH 19
[thumb|300x300_ପିକସେଲ|NH-19, Khaga, [ଫତେହପୁର ଜିଲ୍ଲା|Fatehpur district, Uttar Pradesh]]
; ଦିଲ୍ଲୀ 
* ନୂଆ ଦିଲ୍ଲୀ
; ଉତ୍ତରପ୍ରଦେଶ 
* ମଥୁରା
* ଆଗ୍ରା
* ଫିରୋଜାବାଦ
* ଏଟାୱା h
* ଆଉରାଇୟା 
* ଆକବରପୁର 
* ସଛେଣ୍ଡି 
* ଫାଙ୍କି 
* କାନପୁର
* କାନପୁର କେନତନମେଣ୍ଟ 
* ଯଜମାଉ 
* ଚକେରି 
* ରୁମା 
* ମାହାରାଜପୁର
* ବିଣ୍ଡକୀ 
* ଫତେହପୁର ଜିଲ୍ଲା
* ଖଗା 
* କୌଶମ୍ବି
* ଆଲାହାବାଦ
* ବାରଣାସୀ
* ମୁଗଲସରାଇ 
; ବିହାର 
* ମୋହସିନା 
* ସାସାରାମ 
* ଦେହରି ଅନ ସୋନ 
* ଔରଙ୍ଗାବାଦ 

;ଝାରଖଣ୍ଡ 
* ବଢ଼ି 
* ଧାନବାଦ
; ପଶ୍ଚିମ ବଙ୍ଗ 
* ଆସାନସୋଲ
* ଦୁର୍ଗାପୁର 
* ବର୍ଦ୍ଧମାନ 
* ସେରାମପୁର 
* କଲିକତା

## ଆଧାର 
ଶ୍ରେଣୀ:ଭାରତ
ଇଫ୍ଲୋର୍ନିଥିନ

ଇଫ୍ଲୋର୍ନିଥିନ (ଇଂରାଜୀ ଭାଷାରେ **Eflornithine**, ବିକ୍ରୟ ନାମ ଭାନିକା/**Vaniqa**) ଏକ ଔଷଧ (medication) ଯାହା ଆଫ୍ରିକୀୟ ଟ୍ରିପାନୋସୋମିଆସିସ ଓ ମହିଳାଙ୍କର ଅତ୍ୟଧିକ ବାଳ ବୃଦ୍ଧି (excessive hair growth) ରୋଗରେ ଦିଆଯାଏ । ଏହି ଔଷଧ ବିଶେଷତଃ ଟି ବି ଗାମ୍ବିଏନ୍ସଦ୍ୱାରା (T. b. gambiense) ହେଉଥିବା ନିଦ୍ରା ରୋଗର ଦ୍ୱିତୀୟ ସ୍ଟେଜରେ ଦିଆଯାଏ ଓ ଏହା ନିଫୁର୍ଟିମକ୍ସ ସାଥୀରେ ଦିଆଯାଏ । ଏହା ଇଞ୍ଜେକସନ ଆକାରରେ ଦିଆଯାଏ ଓ ଚର୍ମରେ ଲଗାଯାଏ ।  ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଯୁକ୍ତରାଷ୍ଟ୍ର ଆମେରିକାରେ ସନ ୨୦୧୫ସୁଦ୍ଧା ଜେନେରିକ ନାମରେ ମିଳିନାହିଁ । ଇଞ୍ଜେକସନ ଆକାରରେ ଏହାକୁ ଯୁକ୍ତରାଷ୍ଟ୍ର ଆମେରିକାର ସେଣ୍ଟର ଫର ଡିଜିଜ କଣ୍ଟ୍ରୋଲରେ (Center for Disease Control) ମିଳିପାରିବ । ଏହି ଔଷଧ ଯେଉଁ ରୋଗରେ ଦିଆଯାଏ ସେହି ରୋଗ ଅଧିକ ହେଉଥିବା ସ୍ଥାନରେ ଏହ ବିଶ୍ୱ ସ୍ୱାସ୍ଥ୍ୟ ସଂଗଠନଦ୍ୱାରା ବିନା ମୂଲ୍ୟରେ ଦିଆଯାଏ ।

## ଆଧାର 
ଶ୍ରେଣୀ:ଔଷଧ
ରଥଯାତ୍ରା (ବହୁବିକଳ୍ପ)

ଓଡ଼ିଶାରେ ମୁଖ୍ୟତଃ ଚାରିଗୋଟି ରଥଯାତ୍ରା ଅନୁଷ୍ଠିତ ହୁଏ । ବର୍ଷର ପ୍ରତି ତିନିମାସରେ ଥରେ ଗୋଟିଏ ରଥଯାତ୍ରା ହୁଏ । ଚୈତ୍ରମାସ ଶୁକ୍ଳ ଅଷ୍ଟମୀରେ ରୁକୁଣା ରଥଯାତ୍ରା, ଆଷାଢ ମାସ ଦ୍ୱିତୀୟାରେ ଗୁଣ୍ଡିଚା ରଥଯାତ୍ରା, ଆଶ୍ୱିନରେ ଦୁର୍ଗାଙ୍କ ଏବଂ ମାଘ ମାସ ପଞ୍ଚମୀରେ କୋଣାର୍କ ସୌର ରଥଯାତ୍ରା ପାଳନ ହେଉଥିବାର ପୁରାଣରେ ବର୍ଣ୍ଣନା ଅଛି । କିନ୍ତୁ ପ୍ରତି ତିନି ମାସ ବ୍ୟବଧାନରେ ଗୋଟିଏ ରଥଯାତ୍ରା ଅନୁଷ୍ଠିତ ହେଉଥିବାରୁ କୋଣାର୍କର ସୌର ରଥଯାତ୍ରା ମାଘ ମାସ ପରିବର୍ତ୍ତେ ପୌଷମାସରେ ଅନୁଷ୍ଠିତ ହୁଏ ।

# ଲିଙ୍ଗରାଜଙ୍କର ରୁକୁଣା ରଥଯାତ୍ରା ଭୁବନେଶ୍ୱରଠାରେ ଚୈତ୍ର ମାସରେ ଅନୁଷ୍ଠିତ ହୁଏ ।
#ଜଗନ୍ନାଥଙ୍କର ଗୁଣ୍ଡିଚା ଯାତ୍ରା ବା ଘୋଷଯାତ୍ରା ବା ପତିତପାବନ ଯାତ୍ରା ପୁରୀଠାରେ  ଆଷାଢ଼ ମାସରେ ଅନୁଷ୍ଠିତ ହୁଏ ।
#ବିରଜାଙ୍କର ବିରଜା ରଥଯାତ୍ରା ଯାଜପୁରଠାରେ ମାଘ ମାସରେ ଅନୁଷ୍ଠିତ ହୁଏ ।
#ସୂର୍ଯ୍ୟ ଦେବତାଙ୍କ ସୂର୍ଯ୍ୟ ରଥଯାତ୍ରା କୋଣାର୍କଠାରେ ମାଘ ମାସରେ ଅନୁଷ୍ଠିତ ହୁଏ ।

ଶ୍ରେଣୀ:ଓଡ଼ିଆ ପର୍ବପର୍ବାଣି
ଡାକ୍ଲାଟାସଭିର

{{Infobox drug
| drug_name = 
| type =
| IUPAC_name =  Dimethyl *N*,*N*'-([1,1'-biphenyl]-4,4'-diylbis{1*H*-imidazole-5,2-diyl-[(2*S*)-pyrrolidine-2,1-diyl][(2*S*)-3-methyl-1-oxobutane-1,2-diyl]})dicarbamate
| image = Daclatasvir.svg
| width = 275
| alt =
| caption =

| pronounce = 
| tradename = Daklinza ଏହା ସାଥୀରେ ଦିଆଯାଉଥିବା ଅନ୍ୟ ଔଷଧମାନଙ୍କ ନାମ ସୋଫୋବୁଭିର (sofosbuvir), ରିବାଭିରିନ (ribavirin) ଓ ଇଣ୍ଟରଫେରନ (interferon) ଓ ଏହି ଔଷଧମାନ ଭୁତାଣୁ ଅନୁସାରେ ତ‌ଥା ସିରୋସିସ ଉପସ୍ଥିତି ଅନୁସାରେ ଦିଆଯାଏ ।  ଦିନ‌କୁ ଥରେ ପାଟିରେ ଏହି ଔଷଧ ଦିଆଯାଏ । ସେଣ୍ଟ ଜନସ ୱାର୍ଟ (St. John's wort),ରିଫାମ୍ପିନ (rifampin) ବା କାର୍ବାମାଜେପିନ ଔଷଧମାନଙ୍କ ସ‌ହିତ ଏହା ଦିଆଯାଏନାହିଁ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଜାନୁଆରୀ ୨୦୧୬ରେ ଏହି ଔଷଧର ୧୨ ସପ୍ତାହର ଖର୍ଚ୍ଚ ଯୁକ୍ତରାଷ୍ଟ୍ର ଆମେରିକାରେ $୬୩,୦୦୦, ଇଂଲଣ୍ଡରେ  $୩୯,୦୦୦, ଫ୍ରାନ୍‌ସରେ $୩୭,୦୦୦, ଓ ଇଜିପ୍ଟରେ $୫୨୫ ହୁଏ ।

## ଆଧାର 
ଶ୍ରେଣୀ:ଔଷଧ
ରିଷଭ ପନ୍ଥ

**ରିଷଭ ରାଜେନ୍ଦ୍ର ପନ୍ଥ ** (ଜନ୍ମ 4 ଅକ୍ଟୋବର 1997 ) ଜଣେ ଭାରତୀୟ କ୍ରିକେଟ ଖେଳାଳି , ଯିଏ ଦିଲ୍ଲୀ ଦଳ ପାଇଁ ଘରେଇ କ୍ରିକେଟ ଖେଳିଥାନ୍ତି । ସେ ଅକ୍ଟୋବର 2015 ମସିହାରେ ତାଙ୍କର ପ୍ରଥମ ରଣଜୀ ଟ୍ରଫିଖେଳିଥିଲେ । ପରେ ସେ 2015-16 ପାଇଁ ବିଜଯ ହଜାରେ ଟ୍ରଫି ମଧ୍ୟ ଖେଳିଥିଲେ । .

2015 ମସିହାରେ ଭାରତୀୟ ଜାତୀୟ 19 -ବର୍ଷରୁ କମ ଦଳରେ ସାମିଲ ହେଇ 2016 ମସିହାରେ ବିଶ୍ୱକପ ଖେଳିଥିଲେ । ସେଥିରେ ସେ ଏକ ମେଚରେ ମାତ୍ର 18 ବଲରୁ ଅର୍ଦ୍ଧ ଶତକ କରିଥିଲେ ଯାହାକି ସେହି ସ୍ତରରେ ଦ୍ରୁତ ତମ ଅର୍ଦ୍ଧ ଶତକର ଏକ ରେକର୍ଡ । 

19 ବର୍ଷରୁ କମ ବିଶ୍ୱ କପରେ ସେ ଶତକ ଅର୍ଜନ କରିବା ଫଳରେ ଭାରତ ସେମି ଫାଇନାଲରେ ପହଞ୍ଚି ପାରି ଥିଲା । .

2017 ଜାନୁଆରୀରେ ସେ ଭାରତୀୟ ଜାତୀୟ ଦଳରେ ଇଂଲଣ୍ଡ ବିପକ୍ଷରେ ଟି20 ଅନ୍ତର୍ଜାତିକ ଖେଳିବା ପାଇଁ ଚୟନ କରାଯାଇଛନ୍ତି । ମୁଖ୍ଯତଃ ଜଣେ ବେଟସମେନ  ଭାବରେ ପରିଚିତ ହେଇଥିଲେ ମଧ୍ୟ ରିଷଭ ଜଣେ ନିୟମିତ ବିକେଟକିପର ଭାବରେ  ଖେଳି ଥାନ୍ତି । 

## କ୍ରିକେଟ ଜୀବନ  
ତରୁଣା ବୟସରୁ ରିଷଭ କ୍ରିକେଟ ଖେଳିବାର ଆଗ୍ରହ ପାଇଁ ଭଲ ଦଳ ଓ କୋଚ ପାଇବାକୁ ସହରରୁ ସହର ସ୍ଥାନାନ୍ତର ହେଇ ପରିଶେଷରେ ଦିଲ୍ଲୀରେ ଅବସ୍ଥାନ କରିଥିଲେ । ବିକେତକିପର - ବେଟସମେନ ଭାବରେ ସେ ଭାରତୀୟ 19 ବର୍ଷରୁ କମ ଦଳରେ ସ୍ଥାନ ପାଇଁ 2016 ବିଶ୍ୱ କପରେ ଓପନିଂ ବେଟସମେନ ଭାବରେ ନେପାଲ ବିରୁଦ୍ଧ ମେଚରେ 18 ବଳରେ  ଅର୍ଦ୍ଧଶତକ କରିଥିଲେ ଯାହା ଏକ ରେକର୍ଡ । ପୁନଶ୍ଚ ନାମିବିଆ ବିରୁଦ୍ଧରେ ଏକ ଶତକ କରି ଭାରତକୁ ସେମିଫାଇନାଲରେ ପହଞ୍ଚାଇ ଥିଲେ । 

## ରଣଜୀ ପ୍ରଦର୍ଶନ 
2015-16 ମସିହାରେ ରଣଜୀ ଟ୍ରଫିରେ ପଦାର୍ପଣ କରିଥିବା ରିଷଭ , 2016-17 ରଣଜୀ ଟ୍ରଫିରେ ମହାରାଷ୍ଟ୍ର ବିରୁଦ୍ଧ ମେଚରେ 308 ରନ କରିବା ଫଳରେ ପ୍ରଥମ ଶ୍ରେଣୀ କ୍ରିକେଟରେ ତ୍ରିଶତକ କରିବାରେ ଭାରତର ତୃତୀୟ ସର୍ବକନିଷ୍ଠ ବେଟସମେନ ହେବାର ଗୌରବ  ଅର୍ଜନ କରିଥିଲେ । .ରଣଜୀ ଟ୍ରଫି ଓ ଲିଷ୍ଟ Aରେ ସେ ମାତ୍ର 10ଟି ମେଚ ଖେଳି 72 ହାରରେ 4ଟି ଶତକ ସହ 1080 ରନ କରିଥିବା ଉଲ୍ଲେଖନୀୟ ପ୍ରଦର୍ଶନ । 

ତାହା ପୂର୍ବରୁ ରିଷଭ 2016 ମସିହା ନଭେମ୍ବର 8ରେ ଦିଲ୍ଲୀର ଝାରଖଣ୍ଡ ସହ ରଣଜୀ ମେଚରେ ମାତ୍ର 48 ବଲ ରେ ଶତକ କରିବା ଫଳରେ ରଣଜୀ ଟ୍ରଫିରେ ଦ୍ରୁତତମ ଶତକ ହାସଲକାରୀ ହେଲେ । .
## IPLରେ ଋଷଭ  
ଆଇପିଏଲରେ ରିଷଭ 2016 ମସିହା ପାଇଁ  ଖେଳାଳି ନିଲାମରେ ଦିଲ୍ଲୀ ଦଳଦ୍ୱାରା 1.9 କୋଟି ଟଙ୍କାରେ ଚୁକ୍ତିବଦ୍ଧ ହେଇଥିଲେ , ଜଡିବା ତାଙ୍କ ପାଇଁ  ବେସ ମୂଲ୍ୟ ମାତ୍ର 10 ଲକ୍ଷ ଟଙ୍କା ନିର୍ଧାରିତ ହେଇଥିଲା ।
## ଧୋନୀଙ୍କ ଉତ୍ତରାଧିକାରୀ ସମ୍ଭାବନା  
ଭାରତୀୟ ଜାତୀୟ ଦଳରେ ବହୁ ଦିନରୁ  ୱିକେଟକିପର - ବେଟସମେନ ହିସାବରେ ଅପ୍ରତିଦ୍ୱନ୍ଦୀ ଭାବେ ରହିଥି9ବା ମହେନ୍ଦ୍ର ସିଂହ ଧୋନୀ ଟେଷ୍ଟ କ୍ରିକେଟରୁ ଅବସର ନେଇଯିବା ପରେ 2017 ମସିହାରେ ଏକଦିବସୀୟ ଓ ଟ20 ଅଧିନାଯକ ପଦ ମଧ୍ୟ ଛାଡିଲେଣି । ତେଣୁ ତାଙ୍କର ଉତ୍ତରାଧିକାରୀ ଭାବରେ ଜଣେ ବଳିଷ୍ଠ ବେଟସମେନ - ୱିକେଟ କିପରଙ୍କ ଖୋଜା ଚାଲିଥିବା ବେଳେ ରିଷଭଙ୍କ ପାଇଁ ସୁଯୋଗ ଆସିଛି ।   ଟେଷ୍ଟ ଦଳରେ ଋଦ୍ଧିମାନ ସାହା ଧୋନୀଙ୍କ ସ୍ଥାନରେ ବିକେତକିପର- ବେଟସମେନ  ଭାବରେ ଖେଲୁଛନ୍ତି ।

## ପୁନଶ୍ଚ ଦେଖଣା 
* List of Ranji Trophy triple centuries

## ଆଧାର 
## ବାହାର ଲିଙ୍କ 
* ESPNcricinfo
ଶ୍ରେଣୀ:୧୯୯୭ ଜନ୍ମ
ଶ୍ରେଣୀ:ଭାରତୀୟ କ୍ରିକେଟ ଖେଳାଳି
ଶ୍ରେଣୀ:ଜୀବିତ ବ୍ୟକ୍ତି
କାନାମାଇସିନ ଏ

**କାନାମାଇସିନ ଏ** (ଇଂରାଜୀ ଭାଷାରେ **Kanamycin A**, ଅନ୍ୟ ନାମ କାନାମାଇସିନ **kanamycin**), ଏକ ଆଣ୍ଟିବାୟୋଟିକ ଯାହା ସାଂଘାତିକ ବ୍ୟାକ୍ଟେରିଆ ସଂକ୍ରମଣ (bacterial infections) ଓ ଯକ୍ଷ୍ମା ରୋଗର ଦିଆଯାଏ । ଏହା ପ୍ରଥମ ଧାଡ଼ିର ଚିକିତ୍ସା ଔଷଧ ନୁହେଁ । ଏହା ପାଟିରେ (by mouth), ଇଞ୍ଜେକସନ ଆକାରରେ ଶିରାଭ୍ୟନ୍ତରରେ (injection into a vein) ବା ମାଂସପେଶୀରେ (injection into a muscle) ଦିଆଯାଏ । ଏହି ଔଷଧ ଅଳ୍ପ ଦିନ ନିମନ୍ତେ ଦିଆଯାଏ, ସାଧାରଣତଃ ୭ରୁ ୧୦ ଦିନ ନିମନ୍ତେ ।  ଭୁତାଣୁ ସଂକ୍ରମଣରେ (:en:viral infections) ଏହା କାମକରେନାହିଁ । 

ଏହି ଔଷଧର ପାର୍ଶ୍ୱ ପ୍ରତିକ୍ରିୟାରେ ଶ୍ରବଣ ଓ ନିୟନ୍ତ୍ରଣ ସମସ୍ୟା ଉପୁଜେ । ବୃକ୍‌କ ସମସ୍ୟା ମଧ୍ୟ ହୋଇପାରେ। ଏହା ଶିଶୁ ପ୍ରତି ବିପଦଜନ‌କ ହୋଇଥିବାରୁ ଗର୍ଭାବସ୍ଥାରେ ଦିଆଯାଏନାହିଁ । ଏହା ଆମିନୋଗ୍ଲାଇକୋସାଇଡ (aminoglycoside) ପରିବାରର ଏକ ସଦସ୍ୟ ।  ବିଜାଣୁ/ବ୍ୟକ୍ଟେରିଆ ବଞ୍ଚିବା ନିମନ୍ତେ ଆବଶ୍ୟକ ହେଉଥିବା ପ୍ରୋଟିନ ତିଆରିକୁ ଏହି ଔଷଧ ଅବରୋଧ କରେ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ (developing world) ସନ ୨୦୧୪ରେ ଏହାର ଏକ ଡୋଜର ମୂଲ୍ୟ ୧.୫୨ ଆମେରିକୀୟ ଡଲାର ଥିଲା । ଏହା ଯୁକ୍ତରାଷ୍ଟ୍ର ଆମେରିକାରେ ବ୍ୟବସାୟୀକ ଭିତ୍ତିରେ ଆଉ ମିଳୁନାହିଁ ।

## ଆଧାର 
ଶ୍ରେଣୀ:ଔଷଧ
ମାଁ ପୀତାମ୍ବର ମନ୍ଦିର

**ମାଁ ପୀତାମ୍ବର ମନ୍ଦିର** , ଭାରତୀୟ ରାଜ୍ୟ ଛତିଶଗଦର ଦକ୍ଷିଣ ରାୟପୁର ନିକଟରେ ଅମଲେଶ୍ୱର ସହରଠାରେ ମହାବିଦ୍ୟା ଦେବୀ ବଗଳାମୁଖୀଙ୍କ ମନ୍ଦିର ରହିଛି । ଏହା ରାୟପୁର ସହରର ବିମାନ ବନ୍ଦରଠାରୁ ୧୫ କିଲୋମିଟର ଓ ଦୁର୍ଗ ସହରଠାରୁ ୨୫ କିଲୋମିଟର ଦୂରରେ ଅବସ୍ଥିତ । ଏହି ମନ୍ଦିର ପରମାପୂଜ୍ୟ ଶ୍ରୀ ପିଥଧୀଶ୍ୱର ଯୋଗୀରାଜ ଯୁଧିଷ୍ଠିର ଜୀ ମହାରାଜଙ୍କଦ୍ୱାରା ସ୍ଥାପିତ ହେଇଥିଲା । ରାୟପୁର ରେଳ ଷ୍ଟେସନଠାରୁ ଏହାର ଦୂରତା ମାତ୍ର ୫ କିଲୋମିଟର । 
## ଗ୍ୟାଲେରି 
 
File:MAA BAGALAMUKHI.jpg|ମାଁ ପୀତାମ୍ବର ( ବଗଳାମୁଖୀ ମନ୍ଦିର ) ଅମଲେଶ୍ୱର 
File:OM GURUVE.jpg|ବ୍ରାହମଳିନ ପୀତାମ୍ବରୀ ଯୋଗୀରାଜ ପିଠାଧୀଶ୍ୱର ମହାରାଜ ଜୀ 
File:Kalabhairava.jpg|ଭୈରବ
File:SHIV-SHAKTI.jpg|ଶିବ ଶକ୍ତି 

## ପୁନଶ୍ଚ ଦେଖଣା 
* List of Hindu temples in India

## ଆଧାର 
ଶ୍ରେଣୀ:ହିନ୍ଦୁ ମନ୍ଦିର
ଅଦ୍ୱୈତ ଗଡ଼ନାୟକ

**ଅଦ୍ୱୈତ ଗଡ଼ନାୟକ** (ଜନ୍ମ ୨୪ ଅପ୍ରେଲ ୧୯୬୩)  ଜାତୀୟ ଲଳିତ କଳା ଏକାଡେମୀ ପୁରସ୍କାରପ୍ରାପ୍ତ ଜଣେ ଓଡ଼ିଆ ଭାସ୍କର୍ଯ୍ୟ ଶିଳ୍ପୀ । ସେ ବର୍ତ୍ତମାନ ନୂଆଦିଲ୍ଲୀସ୍ଥିତ *ନ୍ୟାସନାଲ ଗ୍ୟାଲେରି ଅଫ ମର୍ଡ଼ର୍ଣ୍ଣ ଆର୍ଟ*ର ମହାନିର୍ଦ୍ଦେଶକ ଭାବରେ କାର୍ଯ୍ୟରତ । ଏହି ପଦବି ଅଧିକାର କରିଥିବା ବ୍ୟକ୍ତିମାନଙ୍କୁ ମଧ୍ୟରୁ ସେ ସର୍ବକନିଷ୍ଠ ଓ ପ୍ରଥମ ଓଡ଼ିଆ । 

## ଜୀବନୀ 
ଅଦ୍ୱୈତ, ଢେଙ୍କାନାଳ ଜିଲ୍ଲାର ନେଉଳପୋଇଠାରେ ଜନ୍ମଗ୍ରହଣ କରିଥିଲେ । ତାଙ୍କ ମା ତାଙ୍କୁ ନଦାଗଡ଼ ପଥର ବୋଲି ଡାକୁଥିଲେ । ଏହି ନଦାଗଡ଼ ପଥର ସମ୍ବୋଦନ ତାଙ୍କୁ ପଥର ଖୋଜିବା ଓ ଗଢିବାକୁ ପ୍ରେରିତ କରିଥିଲା । ସେ ଢେଙ୍କାନାଳର ବି.ବି. ହାଇସ୍କୁଲ, ଆଠଗଡ଼ ମହାବିଦ୍ୟାଳୟ ଓ ବିଭୂତି କାନୁନ୍‌ଗୋ ଚାରୁ ଓ କାରୁକଳା ମହାବିଦ୍ୟାଳୟରୁ ଶିକ୍ଷାଗ୍ରହଣ କରିଥିଲେ । ପରବର୍ତ୍ତୀ ସମୟରେ ଦିଲ୍ଲୀ ଓ ଲଣ୍ଡନରେ ଲଳିତ କଳାରେ ଅଧିକ ଶିକ୍ଷାଲାଭ କରିଛନ୍ତି । ୨୦୧୬ ମସିହା ନଭେମ୍ବର ମାସରେ ନ୍ୟାସନାଲ ଗ୍ୟାଲେରି ଅଫ ମର୍ଡ଼ର୍ଣ୍ଣ ଆର୍ଟର ମହାନିର୍ଦ୍ଦେଶକ ପଦବୀ ମଣ୍ଡନ କରିବା ପୂର୍ବରୁ ଗଡ଼ନାୟକ, ଭୁବନେଶ୍ୱରସ୍ଥିତ କିଟ୍ ବିଶ୍ୱବିଦ୍ୟାଳୟର ଭାସ୍କର୍ଯ୍ୟ ବିଭାଗର ନିର୍ଦ୍ଦେଶକ ଭାବରେ କାର୍ଯ୍ୟ କରୁଥିଲେ । ସେଠାରେ ସେ ଏକ ସ୍କଲପଚର ଉଦ୍ୟାନ ପ୍ରତିଷ୍ଠା କରିବାରେ ମଧ୍ୟ ସକ୍ଷମ ହୋଇଥିଲେ । ୨୦୧୪ମସିହାରେ ସେ ବିଜେପି ଓଡ଼ିଶା ଶାଖାର କଳା ଓ ସଂସ୍କୃତି ବିଭାଗର ଆବାହକ ଭାବରେ ମନୋନୀତ ମଧ୍ୟ ହୋଇଥିଲେ ।

## କଳାକୃତି 
* ରାଜଘାଟର ଦାଣ୍ଡି ମାର୍ଚ୍ଚ ସ୍ଥାପତ୍ୟ, ନୂଆଦିଲ୍ଲୀ
* ଆତ୍ମା, ସ୍କଟଲାଣ୍ଡ
* ପ୍ରାର୍ଥନା, ଡେନମାର୍କ
* ଇମ୍ପ୍ରେସନ, ଶ୍ରୀଲଙ୍କା

## ପୁରସ୍କାର ଓ ସମ୍ମାନ 
* ଜାତୀୟ ଲଳିତ କଳା ଏକାଡେମୀ ସମ୍ମାନ - ୧୯୯୩
* ଓଡ଼ିଶା ଲଳିତ କଳା ଏକାଡେମୀ ସମ୍ମାନ - ୧୯୯୯
* ସ୍କଟିଶ ଇଣ୍ଟରନାସନାଲ ସ୍କଲପଚର ସମ୍ମାନ  

## ଆଧାର 
ଶ୍ରେଣୀ:୧୯୬୩ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଢେଙ୍କାନାଳ ଜିଲ୍ଲାର ଲୋକ
ମହାଭୈରବ ମନ୍ଦିର

**ମହାଭୈରବ ମନ୍ଦିର**, ଭାରତୀୟ ରାଜ୍ୟ ଆସାମର ଉତ୍ତରାଞ୍ଚଳର ତେଜପୁର ସହରଠାରେ ଏକ ପାହାଡ ଉପରେ ରହୁଥିବା ଏକ ମନ୍ଦିର । ଏହି ମନ୍ଦିରଟି ପ୍ରାକ-ଏଈତିହାସିକ  ସମୟରେ ବନ ରାଜାଙ୍କଦ୍ୱାରା ସ୍ଥାପିତ ହେଇଥିବା ବିଶ୍ୱାସ କରାଯାଇଥାଏ । ମୂଳ ଶିବ ମନ୍ଦିରଟି ପ୍ରସ୍ତର ନିର୍ମିତ ହେଇଥିବା ବେଳେ ବର୍ତ୍ତମାନ ରହିଥିବା ପୁନରନିର୍ମିତ ମନ୍ଦିରଟି କଂକ୍ରିଟରେ ନିର୍ମିତ । ଆହୋମ ଶାସନ କାଳରେ ବିଶେଷତଃ " ତୁଙ୍ଗଖୁଙ୍ଗୀୟ ବଂଶ " ରାଜୁତି କାଳରେ ଏହି ମନ୍ଦିର  ପାଇଁ ଅନେକ ଦେବୋତ୍ତର ଜମି ପ୍ରଦାନ ହେବା ସହ ମନ୍ଦିର ନିମନ୍ତେ ପୂଜକ ଓ ପାଇକ ନିଯୁକ୍ତି କରାଯାଇଥିଲା । ମନ୍ଦିରର ପରିଚାଳନା ଭାର " ବୋରଠାକୁର "ଙ୍କୁ ପ୍ରଦାନ କରାଯାଇଥିଲା । ଅଧୁନା ମନ୍ଦିରର ପରିଚାଳନା ସରକାରଙ୍କଦ୍ୱାରା ନିଯୁକ୍ତ ଏକ କମିଟିର ମୁଖ୍ୟ ଭାବରେ ଡେପୁଟି କମିଶନର ରହିଛନ୍ତି । ଏହି ମନ୍ଦିରରେ ଶିବରାତ୍ରି ଉତ୍ସବ ବଡ଼ ଜାକ୍ ଜମକ ସହ ପାଳନ କରାଯାଏ ଓ ଦେଶର ବିଭିନ୍ନ ପ୍ରାନ୍ତରୁ ଅନେକ ଲୋକ ଆସନ୍ତି । ଏଠାରେ ଶିବରାତ୍ରି ମେଳାରେ ଭୋଗ ହିସାବରେ ବିକ୍ରି ହଉଥିବା " ଆସାମ ଭାଙ୍ଗ ଲଡୁ " ଏକ ବହୁଳ ଆଦୃତ ଦ୍ରବ୍ୟ । ଏହି ମନ୍ଦିର  ରେ ବିବାହ ମଧ୍ୟ ହେଇଥାଏ । ଏଠାରେ ସ୍ୱତନ୍ତ୍ର ପରମ୍ପରା ହିସାବରେ ପାରା ଛଡା ଯାଇଥାଏ ଓ ଶତାଧିକ ପରା ଛଡା ଯାଉଥିବା ଦୃଶ୍ୟ ଆକର୍ଷକ ହେଇଥାଏ । 

## କିମ୍ବଦନ୍ତୀ 
ମନ୍ଦିରଟି ରାଜା ବନାସୁରଙ୍କ ଶିବ ଉପାସନା ପାଇଁ ନିର୍ମିତ ହେଇଥିବାର ଜଣା ଯାଏ । ଏଠାରେ ଥିବା ଶିବ ଲିଙ୍ଗକୁ ଜୀବନ୍ତ ଶିବ ଲିଙ୍ଗ କୁହାଯାଇଥାଏ । ତାହାର ଆକାର  ପ୍ରତି ବର୍ଷ ବୃଦ୍ଧି ହାଉଥିବାର ଦାବି କରାଯାଇଥାଏ । ଲୋକବାଦ ଅଛି ଯେ ରାଜା ବନସୁର ଏଠାରେ ଶିବଙ୍କୁ ଆରାଧନା କରି ବାର ପ୍ରାପ୍ତ ହେଇଥିଲେ । 

## ଇତିହାସ 
ପ୍ରତ୍ନତତ୍ତ୍ୱ ବିଶାରଦମାନଙ୍କ ମତ ଯେ ମନ୍ଦିରଟି ୮ ମରୁ ୧୦ ମ ଶତାବ୍ଦୀ ମଧ୍ୟରେ " ସଳାସ୍ଥମ୍ଭ ବଂଶ " ଶାସନ ସମୟରେ ନିର୍ମିତ ହେଇଥିଲା । ପ୍ରାଚୀନ ମନ୍ଦିରରେ ଥିବା ପ୍ରସ୍ତର ସ୍ତମ୍ଭ ସବୁର ଭଗ୍ନାବଶେଷ ଏବେ ମଧ୍ୟ ମନ୍ଦିର ନିକଟରେ ରହିଛି । ମଧ୍ୟ ଯୁଗୀୟ  ଇସ୍ଲାମିକ ଆକ୍ରମଣ ସମୟରେ ମନ୍ଦିରକୁ ଦ୍ୱଂଶ କରାଯାଇଥିଲା । ପରେ ରାଜୁତି କରିଥିବା ରାଜା ମାନଙ୍କଦ୍ୱାରା ଏହା ପୁନର ନିର୍ମିତ ହେଇଥିଲା । ତେବେ ପୁନର୍ବାର ଏହା ୧୮୯୭ ମସିହାର ଭୂମିକମ୍ପରେ ବହୁଳ କ୍ଷ୍ଷ୍ୟତିଗ୍ରସ୍ତ ହେଇଥିଲା । 

ବର୍ତ୍ତମାନ ରହିଥିବା ମନ୍ଦିରଟି ବିଂଶ ଶତାବ୍ଦୀର ପ୍ରାରମ୍ଭିକ ଭାଗରେ ନାଗା ବାବା ନାମରେ ପରିଚିତ ସନ୍ଥ ସ୍ୱୟଂବର ଭାରତୀୟଙ୍କଦ୍ୱାରା ନିର୍ମିତ ହେଇଥିଲା । କିଛି ବର୍ଷ ପରେ ସେହି ମନ୍ଦିର ନିକଟରେ ଅନନ୍ୟ ଜଣେ  ସନ୍ଥ ଶ୍ରୀ ମହାଦେଓ ଭାରତୀ " ନାଟ ମନ୍ଦିର " ନିର୍ମାଣ କରିଥିଲେ । ତାହାର କିଛି ବର୍ଷ ପରେ ଆଉ ଜଣେ  ଭକ୍ତ ମନ୍ଦିର ସମ୍ମୁଖ ଭାଗରେ " ଦ୍ୱାରପାଳ " ଭାବରେ ଗଣେଶ ଓ ହନୁମାନଙ୍କ କଂକ୍ରିଟ ନିର୍ମିତ ମୂର୍ତି ସ୍ଥାପନ କରିଥିଲେ ।  .

## ଆଧାର 
## ବାହାର ଲିଙ୍କ 
* Official site
ମାଧବାନନ୍ଦ ମଠ

**ମାଧବାନନ୍ଦ ମଠ** ହେଉଛି ମାଧବାନନ୍ଦ ଦାସ ଗୋସ୍ୱାମୀଙ୍କ ସମାଧି ପୀଠ । 

ଅତୀତରେ ମାଧବାନନ୍ଦ ମଠର ୬୦ବାଟି ସମ୍ପତ୍ତି ରହିଥିଲା । ପ୍ରାୟ ୩୬ ପାଟଳ ମଧ୍ୟରୁ ୭୫୨ ମଠ ଉପରେ ଶ୍ରେଷ୍ଠ ଗୁରୁଗାଦୀ ମଠ ରୂପେ ଏହା ପ୍ରସିଦ୍ଧି ଅର୍ଜନ କରିଥିଲା । 

## ଅବସ୍ଥିତି
କଟକଠାରୁ ଜଗତପୁର ଦେଇ କଟକ-ଚାନ୍ଦବାଲି ରାସ୍ତାର ପାଗା ବଜାର ପଡ଼େ । ଏଠାରୁ ଗୋପୀନାଥପୁରକୁ ମାତ୍ର ୩କି.ମି ଗଲାପରେ ମାଧବାନନ୍ଦଙ୍କର ପୀଠ ପଡିଥାଏ । 

## ପୀଠର ବିଶେଷତ୍ତ୍ୱ
ବହୁ ବର୍ଷ ତଳେ ଗାଈଗୋରୁଙ୍କୁ ରୋଗହେଲେ ବାବା ମାଧବାନନ୍ଦ ମହାପୁରୁଷଙ୍କ ପାଖରେ ଲୋକମାନେ ମାନସିକ ରଖୁଥିଲେ । ପରେ ଆପେ ଆପେ ଗୋରୁ ରୋଗରୁ ମୁକ୍ତି ପାଉଥିଲେ । ସେତେବେଳେ ସାଲେପୁରର ମାଧବାନନ୍ଦ ମହାପୁରୁଷ ପାଲଟି ଯାଉଥିଲେ ଗୋରୁଙ୍କ ପ୍ରାଣରକ୍ଷାକାରୀ ଡାକ୍ତର ।
ସାଲେପୁର ବ୍ଲକ ନିକଟସ୍ଥ ଗୋପୀନାଥପୁର ଗ୍ରାମରେ ଥିବା ମାଧବାନନ୍ଦ ମହାପୁରୁଷଙ୍କ ପୀଠରେ ଗୋରୁଙ୍କ ଆଶୁ ଆରୋଗ୍ୟ କାମନାକରି ଶହଶହ ଭକ୍ତ ପ୍ରତିଦିନ ମାଧବାନନ୍ଦ ମହାପୁରୁଷଙ୍କ ପୀଠକୁ ଆସିଥାନ୍ତି । 

ଶ୍ରୀ ଚୈତନ୍ୟ ମହାପ୍ରଭୁ ଓଡ଼ିଶା ଆଗମନ ସମୟରେ ଗୋପିନାଥପୁରସ୍ଥିତ ମାଧବାନନ୍ଦ ମଠକୁ ଯାଇଥିଲେ ।

## ମଠ ମହନ୍ତ
ବଂଶାନୁକ୍ରମେ ପ୍ରଥମେ ଗୋପୀନାଥ ଦାସ ଗୋସ୍ୱାମୀ ଓ ପରେ ତାଙ୍କ ପାଳିତ ପୁତ୍ର ମାଧବାନନ୍ଦ ଦାସ ଗୋସ୍ୱାମୀ ସମାଧିସ୍ଥ ହେବାପରେ ପର୍ଯ୍ୟାୟକ୍ରମେ ୧୩ଜଣ ଗୋସ୍ୱାମୀ ଏହି ମଠର ଦାୟିତ୍ୱରେ ରହିଆସିଥିଲେ । ଏବେ ବିବେକାନନ୍ଦ ଦାସ ଗାସ୍ୱାମୀ ଏହି ମାଧବାନନ୍ଦ ମହାପୁରୁଷଙ୍କ ମଠର ଦାୟିତ୍ୱରେ ଅଛନ୍ତି ।

## ପର୍ବପର୍ବାଣି
ଏଠାରେ ମାଧବାନନ୍ଦଙ୍କର ଦଧିଖେଳ ଯାତ୍ରା ପ୍ରସିଦ୍ଧ । 

## ଆଧାର
ଶ୍ରେଣୀ:ମଠ ବା ଆଶ୍ରମ
ଏଫାଭିରେଞ୍ଜ

**ଏଫାଭିରେଞ୍ଜ** (ଇଂରାଜୀ ଭାଷାରେ **Efavirenz** ବା **EFV**, ବିକ୍ରୟ ନାମ **ସୁସ୍ଟିଭା**) ଏକ ଆଣ୍ଟିରେଟ୍ରୋଭାଇରାଲ ଔଷଧ (antiretroviral medication) ଯାହା ଏଚଆଇଭିର ଚିକିତ୍ସା ଓ ପ୍ରତିଷେଧ ନିମନ୍ତେ ବ୍ୟବ‌ହୃତ ହୁଏ । ସାଧାରଣତଃ ଅନ୍ୟ ଆଣ୍ଟିରେଟ୍ରୋଭାଇରାଲ ଔଷଧମାନଙ୍କ ସ‌ହିତ ଏହା ଦିଆଯାଏ । ଏହା ଇଞ୍ଜେକସନ ଛୁଞ୍ଚି ଆଘାତ (needlestick injury) ଓ ସମ୍ଭାବ୍ୟ ସଂକ୍ରମଣର ପ୍ରତିଷେଧ ନିମନ୍ତେ ମଧ୍ୟ ବ୍ୟବ‌ହାର କରାଯାଏ । ଏହି ଔଷଧ ଏକା ଓ ଅନ୍ୟାନ୍ୟ ଔଷଧ ଯେପରିକି ଏଫାଭିରେଞ୍ଜ/ଏମେଟ୍ରିସିଟାବିନ/ଟେନୋଫୋଭିର (efavirenz/emtricitabine/tenofovir) ସ‌ହିତ ବିକ୍ରୟ ହୁଏ । ଏହା ଦୈନିକ ଥରେ ପାଟିରେ ଦିଆଯାଏ ।

ଏଫାଭିରେଞ୍ଜର ସାଧାରଣ ପ୍ରତିକ୍ରିୟା ମଧ୍ୟରେ ରାସ, ଅଇ (nausea), ମୁଣ୍ଡବଥା, ଥକ୍କାଣ ଓ ନିଦ୍ରା ସମସ୍ୟା ଇତ୍ୟାଦି ଲକ୍ଷଣ ଦେଖାଯାଏ । ସ୍ଟିଭେନସନ-ଜନସନ (Stevens-Johnson syndrome) ଭଳି ସାଂଘାତିକ ରାସ ମଧ୍ୟ ହୋଇପାରେ । ଅନ୍ୟାନ୍ୟ ସାଂଘାତିକ ପ୍ରତିକ୍ରିୟା ମଧ୍ୟରେ ଅବସାଦ, ଆତ୍ମହତ୍ୟା ମାନସିକତା (thoughts of suicide), ଯକୃତ ସମସ୍ୟା (liver problems) ଓ ବାତ (seizure) ଇତ୍ୟାଦି ଦେଖାଯାଏ । ଗର୍ଭାବସ୍ଥାରେ ଏହା ନିରାପଦ ନୁହେଁ&nbsp;।  ଏହା ଏକ ନନ୍-ନ୍ୟୁକ୍ଲିଓସାଇଡ ରିଭର୍ସ ଟ୍ରାନ୍ସକ୍ରିପ୍ଟେଜ ଇନହିବିଟର (non-nucleoside reverse transcriptase inhibitor ବା NNRTI) ଓ ରିଭର୍ସ ଟ୍ରାନ୍ସକ୍ରିପ୍ଟେଜ (reverse transcriptase) କାମକୁ ଅବରୋଧ କରି କାର୍ଯ୍ୟ କରେ । ସନ ୨୦୧୫ ସୁଦ୍ଧା ଏହା ଏହା ଜେନେରିକ ଔଷଧ ନାମରେ ମିଳୁନାହିଁ । ଯୁକ୍ତରାଷ୍ଟ୍ର ଆମେରିକାରେ ଏହାର ମାସିକ ଖର୍ଚ୍ଚ ପ୍ରାୟ ୨୦୦ ଅମେରିକୀୟ ଡଲାର ।

## ଆଧାର 
ଶ୍ରେଣୀ:ଔଷଧ
ଆଲ୍‌ଭିନ କାଳୀଚରଣ

**ଆଲ୍‌ଭିନ ଆଇଜାକ କାଳୀଚରଣ** (ଜନ୍ମ ୨୧ ମାର୍ଚ୍ଚ୍ ୧୯୪୯ ) ଜଣେ ପୂର୍ବତନ ୱେଷ୍ଟ ଇଣ୍ଡିଜର ଜାତୀୟ କ୍ରିକେଟ ଖେଳାଳି । ସେ ଇଣ୍ଡୋ- ଗୁଏନିଜ ବଂଶର ଜନ୍ମିତ ଥିଲେ ଓ ୱେଷ୍ଟ ଇଣ୍ଡିଜ ପାଇଁ ୧୯୭୨ ମସିହାରୁ ୧୯୮୧ ମସିହା ଯାଏ ଖେଳିଥିଲେ । ତାଙ୍କର ଜନ୍ମ ବ୍ରିଟିଶ ଗୁଏନାରେ ( ବର୍ତ୍ତମାନ ଗୁଏନା ) ହୋଇଥିଲା । ତାଙ୍କ ଭାଇ ଡେରେକ ଗୁଏନ ପାଇଁ ପ୍ରଥମ ଶ୍ରେଣୀ କ୍ରିକେଟ ଖେଳିଥିଲେ ଓ ପରେ ଆମେରିକା ଯୁକ୍ତରାଷ୍ଟ୍ରରେ ଖେଳିଥିଲେ । କାଳୀଚରଣ ତାଙ୍କର ସତର୍କ ତଥା ନିଖୁଣ ବ୍ୟାଟିଂ ପାଇଁ ଜଣାଶୁଣା ଥିଲେ । ୧୯୭୩ ମସିହାରେ ବିଖ୍ୟାତ " ୱିସଡେନ" ପତ୍ରିକାର " ୱିସଡେନ କ୍ରିକେଟର ଓଫ ଦି ଇୟର " ପୁରସ୍କାର ପାଇଥିଲେ । ସେ ଜଣେ ବାମ ହାତି ବେତସମେନ ଓ ଡାହାଣହାତୀ ଅଫ- ସ୍ପିନ ବୋଲର । ସେ ୧୯୭୫ ଓ ୧୯୭୯ ବିଶ୍ୱକପ ବିଜେତା ୱେଷ୍ଟ ଇଣ୍ଡିଜ ଦଳର ସଦସ୍ୟ ଥିଲେ ।ତାଙ୍କର ସର୍ବାଧିକ ସ୍କୋର ୧୮୭ ଭାରତ ବିରୁଦ୍ଧରେ ୧୯୭୮-୭୯ ମସିହାର ୱେଷ୍ଟ ଇଣ୍ଡିଜର ଟୁରରେ ହେଇଥିଲା । ବ୍ରିଟିଶ ଘରେଇ କ୍ରିକେଟରେ ସେ ୱାରବିକଶଇୟାର ତରଫରୁ ସଫଳତାର ସହ ବହୁ ବର୍ଷ ଖେଳିଥିଲେ । ୧୯୮୬ ମସିହାରେ ସେ ନାଟୱେଷ୍ଟ ଟ୍ରଫି ପାଇଁ ସେହି ଦଳ ତରଫରୁ ଅକ୍ସଫୋର୍ଡଶାଇଆର ବିରୁଦ୍ଧରେ ଏକ ଏକଦିବଶୀୟ ମେଚରେ ସେ ୨୦୬ ରଣ କରିବା ସହ ୩୨ ରନ ଦେଇ ୬ଟି ୱିକେଟ ନେଇଥିଲେ ।  .

ଇଂଲଣ୍ଡ ବିରୁଦ୍ଧ ଏକ ଟେଷ୍ଟ ମେଚର ପ୍ରଥମ ଦିବସରେ ସେ ୧୫୮ ରନ୍ କଳା ପରେ ବିବାଦୀୟ ପରିସ୍ଥିତିରେ ଶେଷ ବଲରେ ଟନୀ ଗ୍ରେଙ୍କଦ୍ୱାରା ରନ ଆଉଟ ହେଇ ଚର୍ଚ୍ଚିତ ହେଇଥିଲେ । ସେ ୧୯୭୭ ମସିହାରେ ବିଦ୍ରୋହୀ ବିଶ୍ୱ ସିରିଜ କ୍ରିକେଟରେ ଯୋଗ ଦେବାରେ ବିଫଳ ହେବା ପରେ ୱେଷ୍ଟ ଇଣ୍ଡିଜ ଜାତୀୟ ଦଳର ଅଧିନାୟକ ଭାବରେ ନିଯୁକ୍ତ ହେଇଥିଲେ । କିନ୍ତୁ ତାହା ପରେ ସେ ଦକ୍ଷିଣ ଆଫ୍ରିକାକୁ ଏକ ଅଣ - ଅଫିସିଆଲ ବିଦ୍ରୋହୀ ଟୁରରେ ଯାଇ କ୍ରିକେଟରେ ଜାତିବାଦ ବିରୋଧୀ ଆନ୍ଦୋଳନକାରୀଙ୍କ ସମ୍ମୁଖୀନ ହେଇଥିଲେ ।ଉଲ୍ଲେଖଯୋଗ୍ୟ ଯେ ,  ସେ ସମୟରେ ଦକ୍ଷିଣ ଆଫ୍ରିକାକୁ ବିଶ୍ୱ ସମୁଦାୟ ଜାତିଭେଦ ନୀତି ଅବଲମ୍ବନ କରୁଥିବାରୁ ସମସ୍ତ ପ୍ରକାର ଖେଳରୁ ବାସନ୍ଦ କରିଥିଲେ । ଏହା ପରେ ସେ ଦକ୍ଷିଣ ଆଫ୍ରିକାର ଅରେଞ୍ଜ ଫ୍ରି ଷ୍ଟେଟ ଓ ଟ୍ରାନସଭାଲ ତରଫରୁ ଖେଳିଥିଲେ । 

ବର୍ତ୍ତମାନ କାଳୀଚରଣ ଯୁକ୍ତରାଷ୍ଟ୍ର ଆମେରିକାର ନର୍ଥ କାରୋଲିନାରେ ଅବସ୍ଥାନ କରି ସେଠାରେ ଯୁବକମାନଙ୍କୁ କ୍ରିକେଟ କୋଚିଙ୍ଗ ପ୍ରଦାନ କରୁଛନ୍ତି । 

ଅନ୍ତର୍ଜାତିକ ଇଣ୍ଟର୍ନେଟ ସଂସ୍ଥାନ UiTV କନ୍ନେକ୍ଟ ନାମକ କମ୍ପାନୀର ସେ ବର୍ତ୍ତମାନ ବ୍ରାଣ୍ଡ ଆମ୍ବାସାଡର ଭାବରେ ରହିଛନ୍ତି । 

## ଆଧାର 
ଶ୍ରେଣୀ:୧୯୪୯ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଅଣ-ଭାରତୀୟ କ୍ରିକେଟ ଖେଳାଳି
ସୂର୍ଯ୍ୟ ଦେବତା

**ସୂର୍ଯ୍ୟ**ଦେବ ହିନ୍ଦୁ ଦେବଦେବୀଙ୍କ ମଧ୍ୟରେ ଅନ୍ୟତମ । 

ସୂର୍ଯ୍ୟ, ଋଷି କାଶ୍ୟପଙ୍କ ପୁତ୍ର ଅଟନ୍ତି । ଅଦିତିଙ୍କ ଗର୍ଭରୁ ଜନ୍ମ ନେଇଥିଲେ । ବିଶ୍ୱକର୍ମାଙ୍କର ନନ୍ଦିନୀ ସଂଜ୍ଞା, ସୂର୍ଯ୍ୟଙ୍କ ପତ୍ନୀ ଅଟନ୍ତି । ସୂର୍ଯ୍ୟଙ୍କ ପୁତ୍ର ସନ୍ତାନ ମନୁ, ଯମ ଓ ପୁତ୍ରୀ ଯମୁନା ଅଟନ୍ତି । ସୂର୍ଯ୍ୟଙ୍କର ଅପର ପତ୍ନୀ ହେଉଛନ୍ତି ଛାୟା, ଯେ ଶନିଙ୍କ ଓ ତପତି ଙ୍କର ମାତା । ସୁଗ୍ରୀବ ଓ କର୍ଣ୍ଣ ମଧ୍ୟ ସୂର୍ଯ୍ୟଙ୍କର ପୁତ୍ର ଅଟନ୍ତି । ପକ୍ଷୀରାଜ ଗରୁଡ଼ଙ୍କ ଭାଇ ଅରୁଣ ସୂର୍ଯ୍ୟଙ୍କ ସାରଥୀ ଅଟନ୍ତି ।ପଶ୍ଚିମ ବଙ୍ଗରେ ସୂର୍ଯ୍ୟ, ଗଙ୍ଗାଦିତ୍ୟ, ମୁର୍ଶିଦାବାଦରେ କୁଶାଦିତ୍ୟ, ସାମାଦିତ୍ୟ ଏବଂ କୋଣାର୍କରେ ମିତ୍ରାଦିତ୍ୟ ନାମରେ ବିଦିତ । ଅଶ୍ୱରୂଢ଼ ସୂର୍ଯ୍ୟ ଦେବ ହେଉଛନ୍ତି ଦ୍ୱିଭୁଜ ଏବଂ ଚତୁର୍ଭୁଜ ରୂପେ ବର୍ଣ୍ଣିତ । କୋଣାର୍କରେ ସୂର୍ଯ୍ୟ ମୂର୍ତ୍ତିଙ୍କ ଦୁଇ ପାର୍ଶ୍ୱରେ କୁନ୍ତୀ ଓ ପିଙ୍ଗଳା ଅବସ୍ଥାନ କରିଛନ୍ତି । ହିନ୍ଦୁଙ୍କ ମତରେ ସୂର୍ଯ୍ୟଙ୍କ ରଥ ଗୋଟିଏ ଚକ ଓ ସାତୋଟି ଘୋଡ଼ାଦ୍ୱାରା ଚାଳିତ ।
## ପୂଜା
ଶାମ୍ବ ଦଶମୀ ତିଥିରେ ଓଡ଼ିଶାର ଘରେ ଘରେ ସୂର୍ଯ୍ୟ ପୂଜା ବା ବିରଞ୍ଚି ନାରାୟଣ ପୂଜା ଅନୁଷ୍ଠିତ ହୁଏ । ବ୍ରାହ୍ମଣମାନେ ସନ୍ଧ୍ୟା କରିବା ସମୟରେ ସୂର୍ଯ୍ୟ ମଣ୍ଡଳ ମଧ୍ୟବର୍ତ୍ତୀ ସର ସିଜାସନ ସନ୍ନିବିଷ୍ଟ ନାରାୟଣଙ୍କୁ ଧ୍ୟାନ କରନ୍ତି । ଗାୟତ୍ରୀ, ସାବିତ୍ରୀ, ସରସ୍ୱତୀ ଦେବୀମାନେମାନେ ମଧ୍ୟ ସୂର୍ଯ୍ୟ ମଣ୍ଡଳ ମଧ୍ୟସ୍ଥା । ବ୍ରାହ୍ମଣମାନେ ଗାୟତ୍ରୀ ମନ୍ତ୍ରରେ ସୂର୍ଯ୍ୟଙ୍କୁ ନାରାୟଣ ରୂପେ ସ୍ତବ କରନ୍ତି । ସୂର୍ଯ୍ୟଙ୍କର ବାର ମାସରେ ପୂଜନୀୟ ରୂପ ଯଥା: ମାର୍ଗଶୀର - ମିତ୍ର, ପୌଷ - ବିଷ୍ଣୁ ସନାତନ, ମାଘ - ଅରୁଣ, ଫାଲ୍ଗୁନ- ସୂର୍ଯ୍ୟ, ଚୈତ୍ର - ବେଦାଙ୍ଗ, ବୈଶାଖ - ଭାନୁ, ଜ୍ୟେଷ୍ଠ - ଇନ୍ଦ୍ର, ଆଷାଢ଼ - ରବି, ଶ୍ରାବଣ - ଗଭସ୍ତି, ଭାଦ୍ରବ - ଯମ, ଆଶ୍ୱିନ - ସ୍ୱର୍ଣ୍ଣରେତା, କାର୍ତ୍ତିକ - ଦିବାକର, ଅଧିମାସ - ପୁରୁଷ (ଆଦିତ୍ୟ ହୃଦୟ) ।
## ଗ୍ରନ୍ଥମାନଙ୍କରେ ସୂର୍ଯ୍ୟଙ୍କ ବର୍ଣ୍ଣନା
ବୌଦ୍ଧ ସାହିତ୍ୟ, ନାଥ ସାହିତ୍ୟ, ସାରଳା ସାହିତ୍ୟ, ପଞ୍ଚ ସଖା ସାହିତ୍ୟ, ମାଦଳା ପାଞ୍ଜି, ବିଷ୍ଣୁ କେଶରୀ ମାହାତ୍ମ୍ୟ, ନୃସିଂହ ପୁରାଣ, ବୈଦେହୀଶ ବିଳାସ, ବିଦଗ୍ଧ ଚିନ୍ତାମଣି ଆଦିରେ ସୂର୍ଯ୍ୟଙ୍କ ସ୍ତୁତି ବର୍ଣ୍ଣନା ହୋଇଛି । ଚୋଳଗଙ୍ଗଙ୍କ ସମୟରେ ସତ୍ୟାନନ୍ଦଙ୍କ ସଂସ୍କୃତିରେ *ସୂର୍ଯ୍ୟସିଦ୍ଧାନ୍ତ* ଗ୍ରନ୍ଥ ରଚନା ହୋଇଥିଲା । ଭାଗବତ, ରାମାୟଣ, ମହାଭାରତ, ମତ୍ସ୍ୟ ପୁରାଣ, ଅଗ୍ନି ପୁରାଣ, ତନ୍ତ୍ରସାର, ନୀଳାଦ୍ରି ମହୋଦୟ, ଶାମ୍ବ ପୁରାଣରେ ସୂର୍ଯ୍ୟଙ୍କ ବର୍ଣ୍ଣନା ଦେଖିବାକୁ ମିଳେ ।

## ସୂର୍ଯ୍ୟ ମନ୍ଦିର
୧୨ଶ ଶତକରେ ଲାଙ୍ଗୁଳା ନରସିଂହଦେବଙ୍କଦ୍ୱାରା ଓଡ଼ିଶାରେ ସୂର୍ଯ୍ୟଦେବଙ୍କ ମନ୍ଦିର କୋଣାର୍କର ମୈତ୍ରେୟ ବନରେ ନିର୍ମିତ ହୋଇଥିଲା । ଏହିଠାରେ ଶାମ୍ବ ସୂର୍ଯ୍ୟଙ୍କୁ ପୂଜା କରି କୁଷ୍ଠ ବ୍ୟାଧି ମୁକ୍ତ ହୋଇଥିଲେ । ଏହି ମନ୍ଦିର ସୂର୍ଯ୍ୟଙ୍କ ରଥ ସଦୃଶ । ଓଡ଼ିଶାର ବୁଗୁଡ଼ା, ଭଦ୍ରକ ସହ କାଶ୍ମୀରର ମାର୍ତ୍ତଣ୍ଡ ମନ୍ଦିର, ଗୁଜରାଟ, ଉତ୍ତର ପ୍ରଦେଶରେ ସୂର୍ଯ୍ୟଙ୍କ ମନ୍ଦିର ଅଛି । ବୁଦ୍ଧଗୟା, ସାରନାଥ, ଏଲୋରା, ମାନ୍ଦାସୋର, ଇନ୍ଦୋର ପ୍ରଭୃତି ସ୍ଥାନରେ ସୂର୍ଯ୍ୟଙ୍କ ପ୍ରତିମୂର୍ତ୍ତି ଦେଖିବାକୁ ମିଳେ ।

## ରଥଯାତ୍ରା
ଚନ୍ଦ୍ରଭାଗା ତୀର୍ଥରେ ମାଘ ସପ୍ତମୀ ମେଳା ଓ ୨୭ ଦିନ ବ୍ୟାପି ସୂର୍ଯ୍ୟ ରଥଯାତ୍ରା ଅନୁଷ୍ଠିତ ହୁଏ ।
## ଆଧାର
ଶ୍ରେଣୀ:ହିନ୍ଦୁ ଦେବତା
ବଡମ୍ବା ରାଜ୍ୟ

**ବଡମ୍ବା ରାଜ୍ୟ**, ଭାରତୀୟ ରାଜ୍ୟ ଓଡ଼ିଶାରେ ରହିଥିବା ଏକ ବ୍ରିଟିଶ ସମୟର ରାଜକୀୟ ରାଜ୍ୟ । ଏହା ୧୩୦୫ ମସିହାରେ ସ୍ଥାପିତ ହେଇଥିଲା ଓ ଏହାର ରାଜଧାନୀ ବଡମ୍ବା ସହର ଥିଲା । ଭାରତ ସ୍ୱାଧୀନ ହେଲାପରେ ଏହାର ଶେଷ ଶାସକ ଏହାକୁ ୧ ଜାନୁଆରୀ ୧୯୪୮ରେ ଭାରତୀୟ ରାଜ୍ୟ ସଂଘ ସହ ବିଲୀନ କରେଇଥିଲେ । ଏହା ବର୍ତ୍ତମାନ କଟକ ଜିଲ୍ଲାର ଏକ ଅଂଶ ଭାବରେ ରହିଛି । 
## ଇତିହାସ 
୧୩୦୫ ମସିହାରେ ଓଡ଼ିଶାର ତତ୍କାଳୀନ ରାଜା କିଶୋର ନରସିଂହ ବଡମ୍ବା ରାଜ୍ୟ ସଂସ୍ଥାପକ ହଟକିଶୋର ରାୱତଙ୍କୁ ତାଙ୍କର ବୀରତ୍ୱପୂର୍ଣ୍ଣ କାର୍ଯ୍ୟର ପୁରସ୍କାର ସ୍ୱରୂପ ତାଙ୍କୁ ଶଙ୍ଖ ଓ ମହୁରୀ ନାମକ ଦୁଇଟି ଗ୍ରାମ ପ୍ରଦାନ କରିଥିଲେ । ଏହି ଦୁଇ ଗ୍ରାମର ମିଶ୍ରଣ ଘଟି ତାହା ବର୍ତ୍ତମାନର ଶଙ୍ଖମାରୀ ସହର ଭାବରେ ରହିଛି । 

## ଆଧାର 
ଶ୍ରେଣୀ:କଟକ ଜିଲ୍ଲା
ଶ୍ରେଣୀ:ଓଡ଼ିଶାର ଇତିହାସ
ଶ୍ରେଣୀ:ଓଡ଼ିଶା ଭୌଗଳିକ ମୁଣ୍ଡିଆ ପ୍ରସଙ୍ଗସମୂହ
ରାସ

**ରାସ** ନୟାଗଡ଼ଜିଲ୍ଲାର ଏକ ଲୋକ ନାଟ୍ୟକଳା ।

ରାଧା କୃଷ୍ଣଙ୍କ ଗୋପୀଙ୍କ ଗହଣରେ ନୃତ୍ୟ ଆସରକୁ ରାସଦଳ, ରାସଲୀଳା ମାଧ୍ୟମରେ ପରିବେଷଣ କରିଥାନ୍ତି । 

ହିନ୍ଦୁ ଧର୍ମର କିମ୍ବଦନ୍ତୀ ଅନୁଯାୟୀ ଶ୍ରୀକୃଷ୍ଣ ସହ ରାଧା ବୃନ୍ଦାବନର କୁଞ୍ଜକାନନରେ ରାସ ରଚନା କରିଥିଲେ । ଓଡ଼ିଆ ଭାଗବତର ଦଶମ ସ୍କନ୍ଧର ୩୦ରୁ ୩୪ ଅଧ୍ୟ୍ୟାୟରେ କୃଷ୍ଣଙ୍କ ରାସଲୀଳା ବର୍ଣ୍ଣିତ ହୋଇଛି ।

‘ରାସ’ର ବୈଶିଷ୍ଟ୍ୟ ହେଲା କୃଷ୍ଣ ସମ୍ବନ୍ଧ, ପରମାତ୍ମା ସମ୍ବଳ ବା ବ୍ରହ୍ମ ସହିତ ସମ୍ବନ୍ଧ । ସାଧୁସନ୍ଥ ରାସଲୀଳାକୁ ମହାଯୋଗ ଭାବେ ଅଭିହିତ କରିଛିନ୍ତି । ଏହାକୁ କାମ ବିଜୟ ଲୀଳା ବା ସମସ୍ତଙ୍କ ସହିତ ପ୍ରେମ ସମ୍ପର୍କ ରଖି ଅନାସକ୍ତ ରହିବାର କଳା କୁହାଯାଇଛି ।
ଶ୍ରୀମଦ ଭାଗବତରେ ଉଲ୍ଲେଖ ଅଛି- 
‘ରାସୋତ୍ସବଃ ସମ୍ପ୍ରବୃତ୍ତୋ ଗୋପୀ ମଣ୍ଡଲ ମଣ୍ଡିତଃ, ଯୋଗେଶ୍ୱରେଣ କୃଷ୍ଣେନ ତାସାଂ ମଧ୍ୟେ ଦ୍ୱୟୋର୍ଦ୍ୱୟୋଃ ।’ 
କୃଷ୍ଣ ଦୁଇଦୁଇଜଣ ଗୋପୀଙ୍କର ମଝିରେ ସ୍ୱୟଂ ଆବିର୍ଭାବ ହୋଇ ସେମାନଙ୍କ ଗଳାରେ ହାତ ଛନ୍ଦି ନୃତ୍ୟ ଆରମ୍ଭ କରିଥିଲେ । ଏହିଭଳି ଜଣେ ଗୋପୀ ଓ ଜଣେ କୃଷ୍ଣ ସେତେବେଳେ ଏପରି କ୍ରମ ଥିଲା । ଏହିପରି ହଜାର ହଜାର ଗୋପୀଙ୍କଦ୍ୱାରା ଶୋଭାୟମାନ କୃଷ୍ଣଙ୍କ ରାସୋତ୍ସବ ଆରମ୍ଭ ହୋଇଥିଲା । ରାସମଣ୍ଡଳରେ ସମସ୍ତ ଗୋପୀ ସେମାନଙ୍କର ପ୍ରିୟ କୃଷ୍ଣଙ୍କ ସହିତ ନୃତ୍ୟ କରିଥିଲେ । 

## ରାସଲୀଳା ଆୟୋଜନ
କାର୍ତ୍ତିକ ପୂର୍ଣ୍ଣିମାରେ ଗୋପନାରୀମାନଙ୍କ ମେଳରେ ରାଧାକୃଷ୍ଣଙ୍କର ନୃତ୍ୟୋତ୍ସବ ହୋଇଥିବାରୁ କାର୍ତ୍ତିକ ମାସର ପୂର୍ଣ୍ଣିମାକୁ ରାସ ପୂର୍ଣ୍ଣିମା ବୋଲି କୁହାଯାଏ । ଏହି ଅବସରରେ ଓଡ଼ିଶାର ବିଭିନ୍ନ ସ୍ଥାନରେ ବୈଷ୍ଣବମାନେ ରାସ ଉତ୍ସବ ଆୟୋଜନ କରିଥାନ୍ତି । କାର୍ତ୍ତିକ ଶୁକ୍ଳ ଏକାଦଶୀ ତିଥୀରୁ ଅାରମ୍ଭ ହେଉଥିବା ଏହି ଉତ୍ସବ କାର୍ତ୍ତିକ ପୂର୍ଣ୍ଣମୀ ଦିନ ଉଦଯାପିତ ହୁଏ ।

### ରାସ କୁଞ୍ଜ
ରାସଲୀଳା ପାଇଁ ବୃନ୍ଦାବନ କୁଞ୍ଜ ଭଳି ରାସକୁଞ୍ଜ ପ୍ରତିକୃତି ତିଆରି ହୋଇଥାଏ । କୃଷ୍ଣ ରାଧାଙ୍କ ସହ ବୃନ୍ଦାବନର କୁଞ୍ଜକାନନରେ ପ୍ରତିଛବିକୁ ରାସ କୁଞ୍ଜମାନଙ୍କରେ ଉପସ୍ଥାପନା କରାଯାଏ । ରାଧାକୃଷ୍ଣଙ୍କ ଅମୃତ ପ୍ରେମ କଥାକୁ ସଚିତ୍ର ଅାକାରରେ ବିଭିନ୍ନ ରାସ କୁଞ୍ଜରେ ଗାନ କରାଯାଏ । କଳାକାରମାନଙ୍କୁ ନେଇ ନୃତ୍ୟ ଗୀତ ମାଧ୍ୟମରେ ଏହା ପରିବେଷଣ କରାଯାଏ । କୁଞ୍ଜରେ ପ୍ରତ୍ୟହ ସଂଧ୍ୟରେ ତୁଳସୀ ବନ୍ଦନା, ଅାକାଶ ଦୀପ ପ୍ରତିଷ୍ଠା, ମଙ୍ଗଳ ଅାରତୀ ସହିତ ଓଡ଼ିଆ ଭାଗବତର ଦଶମ ସ୍କନ୍ଧର ୩୦ରୁ ୩୪ ଅଧ୍ୟ୍ୟାୟରେ ବର୍ଣ୍ଣିତ ରାସଲୀଳା କଳାକାର ମାନଙ୍କଦ୍ୱାରା ଉପସ୍ଥାପନା ହୋଇଥାଏ । 

## ଆଧାର
ଶ୍ରେଣୀ:ନୟାଗଡ଼ ଜିଲ୍ଲା
ଚୁଟୁକୁଚୁଟା

**ଚୁଟକୁଚୁଟା** ଓଡ଼ିଶାର ଏକ ପାରମ୍ପରିକ ଲୋକନୃତ୍ୟ ।  ବିଶେଷକରି ସମ୍ବଲପୁର, ବରଗଡ଼ ଓ ବଲାଙ୍ଗୀର ଅଧିବାସୀମାନେ ଏହି ନୃତ୍ୟକୁ ପାରମ୍ପରିକ ଭାବେ ବିଭିନ୍ନ ପର୍ବପର୍ବାଣିରେ ପରିବେଷଣ କରିଥାନ୍ତି ।

ଏହି ନୃତ୍ୟ ଉଭୟ ପୁରୁଷ ଓ ମହିଳାମାନଙ୍କଦ୍ୱାରା ପରିବେଷଣ କରାଯାଏ ।

## ଆଧାର
ଶ୍ରେଣୀ:ସମ୍ବଲପୁର ଜିଲ୍ଲା
ଶ୍ରେଣୀ:ଓଡ଼ିଶାର ନୃତ୍ୟ ଓ ସଙ୍ଗୀତ
ଶ୍ରେଣୀ:ଓଡ଼ିଶାର ନାଟ
ଭାରତୀୟ ଜାତୀୟ କ୍ରିକେଟ ଅଧିନାୟକ ସମୂହଙ୍କ ତାଲିକା

ଏହା ଭାରତୀୟ ଜାତୀୟ କ୍ରିକେଟ ଅଧିନାୟକମାନଙ୍କ ଏକ ତାଲିକା । ଏଥିରେ ଭାରତୀୟ ପୁରୁଷ , ମହିଳା ଓ ଯୁବ ଦଳର ଟେଷ୍ଟ । ଏକଦିବଶୀୟ ଅନ୍ତର୍ଜାତିକ , ଓ ଟି20 ଅନ୍ତର୍ଜାତିକ ଦଳର ଅଧିନାୟକ ମାନଙ୍କ ନାମ ରହିଛି । "ବ୍ରିଟିଶ ଭାରତ" ରାଜକୀୟ କ୍ରିକେଟ କାଉନ୍ସିଲ ( ଯାହା ବର୍ତ୍ତମାନ ଅନ୍ତର୍ଜାତିକ କ୍ରିକେଟ କାଉନସିଲ , ICC  ନାମରେ ପରିଚିତ )ର ପୂର୍ଣ ସଦସ୍ୟତା 1926 ମସିହା 31 , ମେରେ ହାସଲ କରିବା ପରେ 1932 ଜୁନ 25 ତାରିଖରେ ଷଷ୍ଠ ଟେଷ୍ଟ ମାନ୍ୟତା- ପ୍ରାପ୍ତ ଦେଶ ଭାବରେ ଇଂଲଣ୍ଡ , ଅଷ୍ଟ୍ରେଲିଆ , ୱେଷ୍ଟ ଇଣ୍ଡିଜ , ଦକ୍ଷିଣ ଆଫ୍ରିକା ଓ ନିଉଜିଲାଣ୍ଡ ସହ ସାମିଲ ହେଇଥିଲା ।ଦ୍ୱିତୀୟ ବିଶ୍ୱ ଯୁଦ୍ଧର ଅବ୍ୟବହିତ ପୂର୍ବରୁ ଭାରତ ମାତ୍ର 7ଟି ଟେଷ୍ଟ ଖେଳିଥିଲା ଓ ସମସ୍ତ କେବଳ ଇଂଲଣ୍ଡ ବିପକ୍ଷରେ ଥିଲା । ଏହା ମଧ୍ୟରୁ ଭାରତ 5ଟି  ରେ ପରାଜୟ ବରଣ କରିଥିବା ବେଳେ  2 ଟିକୁ ଅମୀମାଂଶିତ ରଖିବାରେ ସଫଳ ହେଇଥିଲା । ଅନ୍ୟ ଦେଶ ବିରୁଦ୍ଧରେ ଭାରତ ପ୍ରଥମେ ଡନ ବ୍ରାଡମେନଙ୍କ ତତ୍ପ କାଳୀନ ଅପରାଜେୟ କୁହାଯାଉଥିବା ଅଷ୍ଟ୍ରେଲିଆ ଦଳ ସହ ପ୍ରଥମ କରି 1947-48 ମସିହାରେ ଖେଳିଥିଲା । 

## ପୁରୁଷ କ୍ରିକେଟ ( ନୋଟ ) 
   (†) ଚିହ୍ନ ଥିବା ଅଧିନାୟକ ଅସ୍ଥାୟୀ ଭାବରେ ନିଯୁକ୍ତ ବା ସିରିଜର ଏକ ଅଂଶ ପାଇଁ ଅଧିନାୟକତ୍ୱ କରିଥିବା ବ୍ୟକ୍ତି । 

### ଟେଷ୍ଟ ମେଚ ଅଧିନାୟକ ସମୂହ 
ଅଦ୍ୟାବଧି 32 ଜଣ ଅଧିନାୟକ ଭାରତୀୟ ଜାତୀୟ ଦଳର ମଙ୍ଗ ଧରିଛନ୍ତି । ତାହା ମଧ୍ୟରୁ ମହେନ୍ଦ୍ର ସିଂହ ଧୋନୀ ସର୍ବାଧିକ 27ଟି ଟେଷ୍ଟରେ ଦଳକୁ ବିଜୟୀ କରେଇ ସଫଳତମ ଅଧିନାୟକ ହେଇଥିବା ବେଳେ ବିଦେଶ ମାଟିରେ ସଫଳତମ ଅଧିନାୟକ ଭାବରେ ସୌରଭ ଗାଙ୍ଗୁଲୀ 11ଟି ବିଜଯ ସହ ସର୍ବାଗ୍ରେ ରହିଛନ୍ତି । .

ସାରଣୀରେ 20 ଡିସେମ୍ବର , 2016 ପର୍ଯ୍ୟନ୍ତ ଅଧିନାୟକ ମାନଙ୍କ ତାଲିକା ରହିଛି , 

### ପୁରୁଷ ଏକଦିବସୀୟ ଅନ୍ତର୍ଜାତିକଅଧିନାୟକ ସମୂହ 
### ପୁରୁଷ ଟି20 ଅନ୍ତର୍ଜାତିକ ଅଧିନାୟକ ସମୂହ 
## ମହିଳା କ୍ରିକେଟ 
 (†) ଚିହ୍ନ ଥିବା ଅଧିନାୟକ ଅସ୍ଥାୟୀ ଭାବରେ ନିଯୁକ୍ତ ବା ସିରିଜର ଏକ ଅଂଶ ପାଇଁ ଅଧିନାୟକତ୍ୱ କରିଥିବା ବ୍ୟକ୍ତି ।

### ଟେଷ୍ଟ ମେଚ ଅଧିନାୟିକା ସମୂହ 
11 ସେପ୍ଟେମ୍ବର 2014 ଯାଏ ସଂକଳିତ 

### ମହିଳା ଏକଦିବଶୀୟ ଅନ୍ତର୍ଜାତିକ ଅଧିନାୟିକା ସମୂହ 
ଏକଦିବଶୀୟରେ ଭାରତୀୟ ମହିଳାମାନେ 2004/ 5 ମହିଳା ବିଶ୍ୱ କପ ଫାଇନାଲରେ ଅଷ୍ଟ୍ରେଲିଆ ସହ ଫାଇନାଲ ଖେଳିଥିବା ଭାରତ ମହିଳା କ୍ରିକେଟର ସର୍ବଶ୍ରେଷ୍ଠ ପ୍ରଦର୍ଶନ ।  

### ମହିଳା ଟି20 ଅନ୍ତର୍ଜାତିକ ଅଧିନାୟିକା ସମୂହ 
ଅନ୍ତତଃ ଗୋଟିଏ ମେଚରେ ଅଧିନାୟିକା ରହିଥିବା ମହିଳା କ୍ରିକେଟ ଖେଳାଳି .

## ଯୁବ କ୍ରିକେଟ 
### ଯୁବ ଟେଷ୍ଟ ଅଧିନାୟକ 
ଅଗଷ୍ଟ , 2014 ଯାଇ ସଂକଳିତ 
* ମାର୍କ  ଥିବା ଖେଳାଳି ପରେ ଭାରତୀୟ ମୁଖ୍ୟ ଦଳ ପାଇଁ ଖେଳି ପାରିଥିଲେ । 

### ଯୁବ ଏକ ଦିବସୀୟ ଅନ୍ତର୍ଜାତିକ ଅଧିନାୟକ 
16 ଅଗଷ୍ଟ 2914 ଯାଏ ସଂକଳିତ 

## ଜୀବନୀ ସଂକଳନ 
* Surya Prakash Chaturvedi,*Humaare Kaptaan: Naidu se Dhoni Tak*,Rajkamal Prakashan,2010

## ଆଧାର 
*http://stats.espncricinfo.com/ci/engine/stats/index.html?captain_involve=7593;class=1;filter=advanced;orderby=won;result=1;result=2;result=3;result=4;team=6;template=results;type=team
*http://stats.espncricinfo.com/ci/engine/records/individual/list_captains.html?class=1;id=6;type=team

## ବାହାର ଲିଙ୍କ 
* CricketArchive
* Cricinfo

ଶ୍ରେଣୀ:ତାଲିକା
ଚକ୍ରେଶ୍ୱରୀ ଶିବ ମନ୍ଦିର

**ଚକ୍ରେଶ୍ୱରୀ ଶିବ ମନ୍ଦିର**, ଭାରତୀୟ ରାଜ୍ୟ ଓଡ଼ିଶାର ରାଜଧାନୀ ଭୁବନେଶ୍ୱର ସହରର ରାଜାରାଣୀ କଲୋନୀଠାରେ ଅବସ୍ଥିତ ଥିବା ଏକ ପ୍ରାଚୀନ ଶିବ ମନ୍ଦିର । ଏହା ୧୦ମ/୧୧ଶ ଶତାବ୍ଦୀରେ ନିର୍ମିତ ହେଇଥିବାର ଜଣାଯାଏ । ଏଠାରେ ଶିବ ଲିଙ୍ଗ ଓ ଯୋନିପୀଠ ଆରାଧ୍ୟ ଦେବତା ହିସାବରେ ପୂଜା ପାଇଥାଏ । ଏହି ମନ୍ଦିରର ପୂର୍ବ ଓ ଉତ୍ତର ଦିଗରେ ଘରୋଇ ବାସ ଗୃହ ରହିଥିବା ବେଳେ ପଶ୍ଚିମ ଦିଗରେ ଚାକ୍ରେଶ୍ୱର ପୁଷ୍କରିଣୀ ରହିଛି । ଏଠାରେ ପାରମ୍ପାଇକ ରୀତିରେ ଶିବରାତ୍ରି, ଦୀପାବଳି ଓ ମକର ସଂକ୍ରାନ୍ତି ଆଦି ପାଳିତ ହଉଥିବା ବେଳେ ବ୍ରତୋପନୟନ, ରୁଦ୍ରାଭିଶେଖ ଓ ଚନ୍ଦ୍ରାଭିଶେଖ ଆଦି ମଧ୍ୟ ହେଇଥାଏ । 
## ସ୍ଥାପତ୍ୟ ଶୈଳୀ 
ଏକ ନିମ୍ମ ଚଟାଣ ଉପରେ ମନ୍ଦିରର ନିର୍ମିତ ହେଇଥିବା ବେଳେ ଏହାର ଏକ ବିମାନ ଓ ପୁନର୍ନିର୍ମିତ ସାମ୍ନା ପ୍ରସ୍ତ ରହିଛି । ଉତ୍କଳୀୟ ରେଖା ଦେଉଳ ଢଙ୍ଗରେ ମନ୍ଦିର ନିର୍ମିତ । ମନ୍ଦିରଟି ବାଡ଼, ଗଣ୍ଡି ଓ ମସ୍ତକ ଭାବରେ ନିର୍ମିତ । 

## ସ୍ୱତନ୍ତ୍ରତା 
ମନ୍ଦିରରେ ଅନ୍ୟ ଶିବ ମନ୍ଦିର ପରି ସାଧାରଣତଃ ରହୁଥିବା ଲଲାଟ ବିମ୍ବଠାରେ ଗଜଲକ୍ଷ୍ମୀଙ୍କ ସ୍ଥାନରେ ଚତୁର୍ଦ୍ଧା ଗଣେଶ ପ୍ରତିମା ରହିଛି । ଏହା ଭୁବନେଶ୍ୱରଠାରେ ଥିବା ମନ୍ଦିର ସମୂହ ଭିତରେ ଏକ ବ୍ୟତିକ୍ରମ ଭାବରେ ପରିଚିତ । ଏହି ପରି ଅନ୍ୟ ଏକ ବ୍ୟତିକ୍ରମ କଳାରହଙ୍ଗାସ୍ଥିତ ଶିବ ମନ୍ଦିରରେ ପରିଲକ୍ଷିତ ହେଇଥାଏ । ସେଠାରେ ଲଲାଟ ବିମ୍ବଠାରେ ଉଭୟ ଗଣେଶ ଓ ସରସ୍ୱତୀଙ୍କ ପ୍ରତିମା ସ୍ଥାପିତ ହେଇଥିବାର ଦେଖାଯାଏ । ମନ୍ଦିର ସାମନାରେ ପାର୍ବତୀ ଓ କାର୍ତ୍ତିକେୟ ପ୍ରତିମୂର୍ତି ସହ ଏକ ଅମାଲକା ପ୍ରସ୍ତର ମଧ୍ୟ ରହିଛି । 

## ସାଜସଜ୍ଜ୍ୟା 
ମନ୍ଦିର କବାଟରେ ସ୍ଥମ୍ବାକାର ଭାବରେ ଚିତ୍ର ସବୁ ସ୍ଥାନିତ ହୋଇଛି । ସେଥିରେ ପୁଷ୍ପ ଶାଖା, ନର ଶାଖା, ପତ୍ର ଶାଖା ସବୁ ରହିଛି । ଲଲାଟବିମ୍ବଠାରେ ରହିଥିବା ଗଣେଶ ତାଙ୍କର ବାହନ ମୂଷିକ ଉପରେ ରହିଛନ୍ତି । କବାଟ ନିକଟରେ ଦ୍ୱାରପାଳ ଭାବରେ ଦୁଇଟି ସଶସ୍ତ ଶୈବ୍ୟ ଦ୍ୱାରପାଳ ମୂର୍ତି ମଧ୍ୟ ରହିଛି । ଦୁଆର ଉପର ଅଂଶରେ ନବଗ୍ରହଙ୍କ ଖୋଦିତ ଚିତ୍ର ମଧ୍ୟ ରହିଛି । ସୂର୍ଯ୍ୟ ହସ୍ତରେ କମଳ ଧାରଣ କରି, ରାହୁ ଅର୍ଦ୍ଧ ଚନ୍ଦ୍ରକୁ ଧରି ଓ କେତୁ ସର୍ପ ଧରି ରହିଥିବା ଚିତ୍ର ରହିଛି ।  
## ଆଧାର 
## ବାହାର ଆଧାର 
* Dr.Sadasiba Pradhan http://dkprintworld.com/product-detail.php?pid=1280856440 

ଶ୍ରେଣୀ:ଭୁବନେଶ୍ୱରର ହିନ୍ଦୁ ମନ୍ଦିର
ଶ୍ରେଣୀ:ଓଡ଼ିଶାର ଶିବ ମନ୍ଦିର
ମାଧବାନନ୍ଦ ଦାସ ଗୋସ୍ୱାମୀ

**ମାଧବାନନ୍ଦ ଦାସ ଗୋସ୍ୱାମୀ** ଜଣେ ତନ୍ତ୍ର ସାଧକ ।

ବହୁ ବର୍ଷ ତଳେ ଗାଈଗୋରୁଙ୍କୁ ରୋଗହେଲେ ବାବା ମାଧବାନନ୍ଦ ମହାପୁରୁଷଙ୍କ ପାଖରେ ଲୋକମାନେ ମାନସିକ ରଖୁଥିଲେ । ପରେ ଆପେ ଆପେ ଗୋରୁ ରୋଗରୁ ମୁକ୍ତି ପାଉଥିଲେ । ସେତେବେଳେ ସାଲେପୁରର ମାଧବାନନ୍ଦ ମହାପୁରୁଷ ପାଲଟି ଯାଉଥିଲେ ଗୋରୁଙ୍କ ପ୍ରାଣରକ୍ଷାକାରୀ ଡାକ୍ତର । ସାଲେପୁର ବ୍ଲକ ନିକଟସ୍ଥ ଗୋପୀନାଥପୁର ଗ୍ରାମରେ ଥିବା ମାଧବାନନ୍ଦ ପୀଠରେ ଗୋରୁଙ୍କ ଆଶୁ ଆରୋଗ୍ୟ କାମନାକରି ଶହଶହ ଭକ୍ତ ପ୍ରତିଦିନ ମାଧବାନନ୍ଦ ମହାପୁରୁଷଙ୍କ ପୀଠକୁ ଆସିଥାନ୍ତି ।

ପୁରୀ ଶ୍ରୀଜଗନ୍ନାଥ ମନ୍ଦିରର ବାଇଶି ପାହାଚ ମଧ୍ୟରୁ ଦୁଇଟି ପାହାଚ ମାଧବାନନ୍ଦ ମହାପୁରୁଷଙ୍କ ନାମରେ ନାମିତ ହୋଇଛି । 
## ପରିଚୟ
କିମ୍ବଦନ୍ତୀ ଅନୁଯାୟୀ ସ୍ଥାନୀୟ ଅଞ୍ଚଳର ପ୍ରସିଦ୍ଧ ଶୈବପୀଠ ଚାଟେଶ୍ୱର ମହାଦେବଙ୍କ ପୁତ୍ର ଥିଲେ ମାଧବାନନ୍ଦ । ଜନୈକ ସ୍ୱାମୀ ପରିତ୍ୟକ୍ତା ବ୍ରାହ୍ମଣ ଯୁବତୀଙ୍କ ସେବା ପୂଜାରେ ଚାଟେଶ୍ୱର ମହାପ୍ରଭୁ ସ୍ୱୟଂ ଆର୍ବିଭୁତ ହୋଇଥିଲେ । ଚାଟେଶ୍ୱର ମହାପ୍ରଭୁଙ୍କ ଆଶୀର୍ବାଦରୁ ସଂପୃକ୍ତ ଯୁବତୀ ଗର୍ଭବତୀ ହୋଇଥିଲେ । ପରେ ଲୋକନିନ୍ଦାରୁ ରକ୍ଷା ପାଇବାପାଇଁ ଯୁବତୀ ଜଣକ ମନ୍ଦିର ବେଢ଼ାରେ ଆତ୍ମହତ୍ୟା କରିବାକୁ ଯାଉଥିବାବେଳେ ହଠାତ କେଉଁଆଡେ ଉଭାନ ହୋଇଯାଇଥିଲେ । ପରେ ଏକ ନବଜାତ ଶିଶୁପୁତ୍ରଟିଏ ପାଦୁକା ନଳା ନିକଟସ୍ଥ ଏକ ପଦ୍ମପୋଖରୀ ପାଖରେ କୁଆଁକୁଆଁ ରାବ ଦେଲା । ପାଖରେ ଥିବା ଗୋପାଳମାନେ ଶିଶୁପୁତ୍ରଟିକୁ ପୋଖରୀ ନିକଟରୁ ଆଣି ବ୍ରାହ୍ମଣ ଗୋପୀନାଥ ଦାଶଙ୍କୁ ଲାଳନ ପାଳନ କରିବାପାଇଁ ଦେଇଥିଲେ । ସେହିଦିନଠାରୁ ସେ ମାଧବାନନ୍ଦ ଗୋସ୍ୱାମୀ ରୂପେ ପରିଚିତ ହୋଇଥିଲେ । 
## ଅଲୌକିକ ଶକ୍ତି ପ୍ରଦର୍ଶନ
ତାଙ୍କର ଅଲୌକିକ ଶକ୍ତି ଦେଖି ଅଧିକାଂଶ ଲୋକ ତାନ୍ତ୍ରିକ ବୋଲି କହୁଥିଲେ । ଥରେ ନାଗାରାଜ୍ୟର ଜଣେ ବିଶିଷ୍ଟ ସାଧୁ ବାଘ ଉପରେ ବସି ପୁରୀରୁ ଏଠାକୁ ଆସିଥିଲେ । ମାଧବାନନ୍ଦ ଗୋସ୍ୱାମୀ ଏକ ଭଙ୍ଗା କାନ୍ଥ ଉପରେ ବସି ଦାନ୍ତ ଘଷୁଥିବା ସମୟରେ ଏହା ଶୁଣିବା ପରେ ସଙ୍ଗେ ସଙ୍ଗେ ଖଣ୍ଡିଆ କାନ୍ଥକୁ ଆଦେଶ ଦେଲେ ତୁ ଚାଲ ମୁଁ ତୋ ଉପରେ ବସି ଗମନ କରିବି । ସତକୁ ସତ ଭଙ୍ଗା କାନ୍ଥଟି ଚାଲିବାକୁ ଲାଗିଲା । ଗୋପୀନାଥପୁରର ପୂର୍ବ ସୀମାନ୍ତରେ ୧ମାଇଲ ଯିବା ପରେ ଏହି ନାଗା ସନ୍ନ୍ୟାସୀଙ୍କ ସହିତ ମାଧବାନନ୍ଦଙ୍କର ସାକ୍ଷାତ ହୋଇଥିଲା । ମାଧବାନନ୍ଦ ମହାପୁରୁଷ ଏକ ଖଣ୍ଡିଆ କାନ୍ଥ ଉପରେ ବସି ଆସୁଥିବାରୁ ତାଙ୍କର ଅଲୌକିକତା ଦେଖି ସେ ଚକିତ ହୋଇଯାଇଥିଲେ । ଏବେ ସେ ସ୍ଥାନକୁ ଖଣ୍ଡିଆସାହି କୁହାଯାଉଛି । ଖଣ୍ଡିଆ ସାହିଠାରେ ଏବେ ଗାଦି ଗୋସ୍ୱାମୀ ନାମରେ ମହାପୁରୁଷଙ୍କ ବିରାଜମାନ ।

ସେହିପରି କଟକ ଚୌଦ୍ୱାର ନିକଟସ୍ଥ ତେଲିଆପଦା ମଠରେ ଥିବା ଜାମୁ ଓ ହରିଡ଼ା ବୃକ୍ଷ ମହାପୁରୁଷଙ୍କ ବଚନ ସିଦ୍ଧର ଏକ ମୂକସାକ୍ଷୀ ବୋଲି କୁହାଯାଏ । ଲୋକକଥାରୁ ଶୁଣାଯାଏ, ମାଧବାନନ୍ଦ ମହାପୁରୁଷ ଏହି ମଠରେ ରହୁଥିବାବେଳେ ସକାଳୁ ଉଠି ଦାନ୍ତ ଘଷିବା ସମୟରେ ଦୁଇଖଣ୍ଡ ଜିଭଛେଲା କାଠିକୁ ଏକାଠି କରି ବସିଥିବା ସ୍ଥାନରେ ପୋତିଦେଇ କହିଲେ ଗୋଟିଏ ପଟେ ଜାମୁ ଓ ଅନ୍ୟପଟେ ହରିଡ଼ା ଫଳିବୁ । ଆଶ୍ଚର୍ଯ୍ୟ କଥା ଦେଖାଗଲା ଦୁଇଟି ଶାଖାରେ ଦୁଇଟି ଫଳ ଅଲଗା ଅଲଗା ଫଳିଛି । ଏବେବି ସେ ଗଛ ୪୦୦ ବର୍ଷରୁ ଅଧିକ ସମୟ ହେଲାଣି ତିଷ୍ଠି ରହିଛି । ଗଛ ବେଶୀ ବଢ଼ୁ ନାହିଁ କି ତା’ର କିଛି କ୍ଷତି ହେଉନାହିଁ ।

## ମାଧବାନନ୍ଦ ପୀଠ
*(ମାଧବାନନ୍ଦ ମଠ ପୃଷ୍ଠାରୁ ଅଧିକ ଦେଖନ୍ତୁ ।)*

ତାଙ୍କର ଆସ୍ଥାନ ଏବେ ମାଧବାନନ୍ଦ ମଠ ବୋଲାଉଛି । କଟକଠାରୁ ଜଗତପୁର ଦେଇ କଟକ-ଚାନ୍ଦବାଲି ରାସ୍ତାର ପାଗା ବଜାର ପଡ଼େ । ଏଠାରୁ ଗୋପୀନାଥପୁରକୁ ମାତ୍ର ୩କି.ମି ଗଲାପରେ ମାଧବାନନ୍ଦଙ୍କର ପୀଠ ପଡିଥାଏ । 
ଏଠାରେ ତାଙ୍କର ଦଧିଖେଳ ଯାତ୍ରା ପ୍ରସିଦ୍ଧ ।

## ଆଧାର
ଶ୍ରେଣୀ:ସାଧୁ
ବାଟ ମହାଦେବ, ଭୁବନେଶ୍ୱର

**ବାଟ ମହାଦେବ(ମୁକ୍ତେଶ୍ୱର ଶିବ)**, ଏକ ହିନ୍ଦୁ ଶିବ ମନ୍ଦିର । ଏହା ଭୁବନେଶ୍ୱରଠାରେ ଅବସ୍ଥିତ । 

## ଅବସ୍ଥିତି 
ଏହା ଲିଙ୍ଗରାଜ ମନ୍ଦିର ନିକଟରୁ କେଦାରଗୌରୀ ଲେନକୁ ଯାଇଥିବା ବିନ୍ଦୁସାଗର ରାସ୍ତାର ମଧ୍ୟସ୍ଥଳୀରେ ଅବସ୍ଥିତ । ଏଠାରେ ଭଗବାନ ଶିବ ପ୍ରସ୍ତରର ଯୋନି ମଧ୍ୟରେ ଶିବଲିଙ୍ଗ ରୂପରେ ଆରାଧ୍ୟ ଦେବତା ଭାବରେ ରହିଛନ୍ତି । ଏହି ମନ୍ଦିରର ଚତୁର୍ଦିଗରେ ରାସ୍ତା ସମୂହ ରହିଥିବା ବେଳେ ପୂର୍ବ ଦିଗରେ ୧୫ ମିଟର ଦୂରରେ ବାସୁଦେବ ମନ୍ଦିର, ପଶ୍ଚିମ ଦିଗରେ ୧୦ମିଟର ଦୂରରେ ବିନ୍ଦୁସାଗର ପୁଷ୍କରିଣୀ ଦକ୍ଷିଣରେ ୧୦୦ ମିଟର ଦୂରରେ ଲିଙ୍ଗରାଜ ମନ୍ଦିର ରହିଛି । ମନ୍ଦିରର ମୁଖ ଭାଗ ପୂର୍ବ ଦିଗକୁ ରହିଛି । 
## ପ୍ରବାଦ 
ସ୍ଥାନୀୟ ପ୍ରବାଦ ଅନୁସାରେ ମହାଦେବ ଯେତେବେଳେ ଏକାମ୍ର ନଗରୀକୁ ଭ୍ରମଣ ପାଇଁ ଆସିଥିଲେ ଏଠାରେ ବିଶ୍ରାମ ନେଇଥିଲେ । ତେଣୁ ଏହି ସ୍ଥାନ ବାଟ ମହାଦେବ ଭାବରେ ନାମିତ ହେଇଥିଲା । ଏହି ମନ୍ଦିର ଲିଙ୍ଗରାଜ ମନ୍ଦିର ପରିଚାଳନା ସମିତିଦ୍ୱାରା ପରିଚାଳିତ ହେଇଥାଏ । 
## ନିର୍ମାଣ କାଳ ଓ ସ୍ଥପତ୍ୟ ଶୈଳୀ 
ଏହାର ସ୍ଥପତ୍ୟ ଶୈଳୀ ଅନୁସାରେ ଏହା ୧୫ ଶ ଶତାବ୍ଦୀରୁ ୧୬ଶ ଶତାବ୍ଦୀ ମଧ୍ୟରେ ନିର୍ମିତ ହେଇଥିବାର ଅନୁମାନ କରାଯାଇଥାଏ । "ପିଢା" ଦେଉଳ ଶୈଳୀରେ ଏହି ମନ୍ଦିର ପ୍ରସ୍ତରଦ୍ୱାରା ନିର୍ମିତ ।
## ନିର୍ମାଣ ଶୈଳୀ 
୧.୯୫ ବର୍ଗମିଟର ଆକାରର ଚର୍ତୁର୍ଭୁଜାକାର ଲିଙ୍ଗ ପିଠ ଥାଇ ଏହି ମନ୍ଦିର ପଞ୍ଚ-ରଥ ଶୈଳୀରେ ନିର୍ମିତ । ଉପାସନା ପୀଠର ଉଛତା ୧.୯୫ ମିଟର ।  ମରାମତି ଓ ଉନ୍ନୟନ କାର୍ଯ୍ୟ ହେଇଥିବାରୁ ବର୍ତ୍ତମାନ ମନ୍ଦିରର ସ୍ଥିତି ଭଲ ରହିଛି ।  
## ଆଧାର 
## ବାହାର ଲିଙ୍କ 
ଶ୍ରେଣୀ:ଭୁବନେଶ୍ୱରର ହିନ୍ଦୁ ମନ୍ଦିର
ଶ୍ରେଣୀ:ଓଡ଼ିଶାର ଶିବ ମନ୍ଦିର
ମେଲାରସୋପ୍ରୋଲ

**ମେଲାରସୋପ୍ରୋଲ** (ଇଂରାଜୀ ଭାଷାରେ **Melarsoprol**) ଏକ ଔଷଧ ଯାହା ଆଫ୍ରିକୀୟ ଟ୍ରିପାନୋସୋମିଆସିସ ରୋଗର ଚିକିତ୍ସାରେ ଦିଆଯାଏ । ମୂଖ୍ୟତଃ ଟ୍ରିପାନୋସୋମା ବ୍ରୁସେଇ ରୋଡେସିଏନସଦ୍ୱାରା (Trypanosoma brucei rhodesiense) ହେଉଥିବା ଆଫ୍ରିକୀୟ ଟ୍ରିପାନୋସୋମିଆସିସ ରୋଗର ଦ୍ୱିତୀୟ ସ୍ଟେଜରେ କେନ୍ଦ୍ରୀୟ ସ୍ନାୟୁ ମଣ୍ଡଳ ପ୍ରଭାବିତ ହେଉଥିଲେ ଦିଆଯାଏ । ଟ୍ରିପାନୋସୋମା ବ୍ରୁସେଇ ଗାମ୍ବିଏସନ (Trypanosoma brucei gambiense) ଯୋଗୁ ହେଉଥିବା ରୋଗରେ ଇଫ୍ଲୋରନିଥିନ (eflornithine) ଦିଆଯାଏ ।  ସାଧାରଣ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ଏନସେଫାଲୋପାଥି (brain dysfunction), କାଲୁଆ, ରାସ, ବୃକ୍‌କ ଓ ଯକୃତ ସମସ୍ୟା ଇତ୍ୟାଦି ଲକ୍ଷଣ ଦେଖାଯାଏ । ଗ୍ଲୁକୋଜ ୬ ଡିହାଇଡ୍ରୋଜେନେଜ ଅଭାବ (glucose-6-phosphate dehydrogenase ବା G6PD deficiency) ଥିଲେ ଲୋହିତ ରକ୍ତ କଣିକା (red blood cell breakdown) ଭାଙ୍ଗିଯିବା ସମ୍ଭାବନା ଥାଏ । ଗର୍ଭାବସ୍ଥାରେ ଏହାର ପ୍ରଭାବର ଅନୁଶୀଳନ ହୋଇନାହିଁ ।  ଆଡେନୋସିନ ଟ୍ରାଇଫସଫେଟ (adenosine triphosphate) ପ୍ରସ୍ତୁତ କରିବା ନିମନ୍ତେ ପରଜୀବୀ ଆବଶ୍ୟକ କରୁଥିବା ପାଇରୁଭେଟ କାଇନେଜ (pyruvate kinase) ଏଞ୍ଜାଇମକୁ ଏହି ଔଷଧ ଅବରୋଧ କରିଦିଏ ।  ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଆଫ୍ରିକୀୟ ଟ୍ରିପାନୋସୋମିଆସିସ ରୋଗ ପ୍ରବଣ ଇଲାକାରେ ଏହା ବିନା ମୂଲ୍ୟରେ ବିଶ୍ୱ ସ୍ୱାସ୍ଥ୍ୟ ସଂଗଠନ ପକ୍ଷରୁ ଦିଆଯାଏ । କାନାଡ଼ା ଓ ଯୁକ୍ତରାଷ୍ଟ୍ର ଆମେରିକାରେ ଏହା ବ୍ୟବସାୟୀକ ଭିତ୍ତିରେ ମିଳେନାହିଁ । ଯୁକ୍ତରାଷ୍ଟ୍ର ଆମେରିକାରେ ଏହା ସେଣ୍ଟର ଫର ଡିଜିଜ କଣ୍ଟ୍ରୋଲ ଆଣ୍ଡ ପ୍ରେଭେନସନ (Centers for Disease Control and Prevention) ଓ କାନାଡ଼ାରେ ହେଲଥ କାନାଡ଼ା (Health Canada) ସଂସ୍ଥାରେ ଏହା ମିଳେ ।

## ଆଧାର
ମାର୍କୋ ପୋଲୋ

** ମାର୍କୋ ପୋଲୋ **
 ଜଣେ ଇଟାଲୀୟ ବ୍ୟବସାୟୀ, ଲେଖାକ ତଥା ପରିବ୍ରାଜକ ଥିଲେ । ସେ ଭେନିସ ଗଣରାଜ୍ୟରେ ଜନ୍ମଗ୍ରହଣ କରିଥିଲେ। ସେ କେନ୍ଦ୍ର ଏସିଆ ଓ ଚୀନ ଦେଶକୁ ପରିଭ୍ରମଣରେ ଯାଇ ତାଙ୍କର ଭ୍ରମଣ କାହାଣୀ Livres des merveilles du monde ପୁସ୍ତକରେ ଲିପିବଦ୍ଧ କରିଥିଲେ । ସେହି ପୁସ୍ତକ ଇଂରାଜୀରେ ଅନୁଦିତ ହେଇ Book of the Marvels of the World,ଓ The Travels of Marco Polo ନାମରେ ପରିଚିତ ଥିଲା ଓ ଏହି ପୁସ୍ତକ ଜରିଆରେ ଏଉରୋପୀୟମାନେ ପ୍ରଥମ କରି ଏସିଆ ମହାଦେଶର କେନ୍ଦ୍ର ଏସିଆ ଓ ଚୀନ ଦେଶ ବିଷୟରେ ବିଶଦ ଭାବରେ ଜ୍ଞାତ ହେଇଥିଲେ । 

ମାର୍କୋ ପୋଲୋଙ୍କ ପିତା ନିକ୍କୋଲୋ ଓ କାକା ମାଫିଓ ଭ୍ରମଣକାରୀ ବ୍ୟବସାୟୀ ଥିଲେ ଓ ଏସିଆ ଦେଇ ଯାତ୍ରା କରି କୁ7ବଳୟ ଖାନଙ୍କୁ ମଧ୍ୟ ଭେଟିଥିଲେ । ସେମାନେ 1269 ମସିହାରେ ଭେନିସକୁ ପ୍ରତ୍ୟାବର୍ତନ କଳା ପରେ ମାର୍କୋ ପୋଲୋଙ୍କୁ ସାଙ୍ଗରେ ନେଇ ଏସିଆକୁ ଅନନ୍ୟ ଯାତ୍ରାରେ ଗଲେ ଓ ପୁଣି ଭେନିସକୁ ଦୀର୍ଘ 24 ବର୍ଷ ପରେ ପ୍ରତ୍ୟାବର୍ତନ କଲେ । ସେତେବେଳେ ଭେନିସ ଦେଶ ଗେନୋଆ ଦେଶ ସହ ଯୁଦ୍ଧରେ ବ୍ୟାପ୍ତ ଥିଲା । ମାର୍କୋଙ୍କୁ ଜୈଲ ଯିବାକୁ ପଡିଲା । ସେ ଜୈଲ ହିତରେ ଥାଇ ତାଙ୍କର ଦୀର୍ଘ ଏସିଆ ଭ୍ରମଣର କାହାଣୀ ତାଙ୍କର  ଏକ ସାଥି କଇଦିଙ୍କୁ ଡାକି ଥିଲେ ଓ ସାଥି କଇଦି ତାହା ଲିପିବଦ୍ଧ କରିଥିଲେ । ମାର୍କୋ 1299 ମସିହାରେ ଜୈଲରୁ ମୁକ୍ତ ହେଇ ପୁନର୍ବାର ବ୍ୟବସାୟ କରି ସଫଳ ହେଲେ ଓ ଖୁବ ଧନିକ ବ୍ୟବସାୟୀ ଭାବରେ ବିବାହ କରି 3ଟି ସନ୍ତାନର ଜନକ ହେଇଥିଲେ । ତାଙ୍କର ମୃତ୍ୟୁ 1324 ମସିହାରେ ଭେନିସଠାରେ ହେଇଥିଲା । 

## ଜୀବନୀ  
### ପରିବାର  
thumb|*Corte del Milion* is still named after the nickname of Polo, "Il Milione".

### Early life and Asian travel 
[thumb|Mosaic of Marco Polo displayed in the Palazzo Doria-Tursi, in Genoa, [ଇଟାଲୀ|Italy]]

## *ମାର୍କୋ ପୋଲୋଙ୍କ ଭ୍ରମଣ * 
thumb|ମରକୋ ପୋଲୋଙ୍କ ଭ୍ରମଣ ମାନଚିତ୍ର
thumb|ମିଲୋନେIIର ଏକ  ଅଙ୍କିତ ଚିତ୍ର .
thumb|୧୨୯୮-୧୨୯୯ ମସିହାର ପାଣ୍ଡୁଲିପି ମିଲୋନେ IIର ଏକ ପ୍ରୁଷ୍ଠା .

### ଭ୍ରମଣ ବର୍ଣ୍ଣନା 
### ସମ୍ମାନ 
thumb|୧୯୮୨ ମସିହାରେ ମୁଦ୍ରିତ ଇଟାଲିୟାନ ବେଙ୍କ ନୋଟ ମାର୍କୋ  ପୋଲୋଙ୍କ ଚିତ୍ର ସହ .

## ପୁନଶ୍ଚ ଦେଖଣା 
* Chinese expeditions to the Sinhala Kingdom
* Chronology of European exploration of Asia
* Rabban Bar Sauma, Uyghur Nestorian Christian monk from Zhongdu (Khanbaliq, modern Beijing) who led a Mongol diplomatic mission to medieval European monarchs and the pope, visiting Greece, Italy, and France
* Silk Road, which Marco Polo travelled
* Katarina Vilioni (d. 1342), an Italian woman whose tombstone was found in Yangzhou, China

## ଟୀକା 
## ଆଧାର 
## ପୁନଶ୍ଚ ପଠନ 
* 
* 
* 
* 
* 
* 
* 
* Olivier Weber, *Sur les routes de la soie* (On the Silk Roads) (with Reza, Hoëbeke,2007
*  (Young Adult novel)

## ବାହାର ଲିଙ୍କ 
* 
* 
* Marco Polo's house in Venice, near the church of San Giovanni Grisostomo
* National Geographic Marco Polo: Journey from Venice to China 
* 
* 
* LibriVox
ଉତ୍ତରା ସ୍ୱାମୀ ମଲାଇ ମନ୍ଦିର

**ଉତ୍ତରା ସ୍ୱାମୀ ମଲାଇ ମନ୍ଦିର** (), ଭାରତୀୟ ରାଜଧାନୀ ମହାନଗର ଦିଲ୍ଲୀ ସହରରେ ଥିବା ଏକ ହିନ୍ଦୁ ମନ୍ଦିର ପରିସର ।ଏହା ଦିଲ୍ଲୀର ସମ୍ଭ୍ରାନ୍ତ ପାଲାମ ଅଞ୍ଚଳରେ ରହିଛି । ଏହା ମୁଖ୍ଯତଃ ଭଗବାନ ସ୍ୱାମୀନାଥ ବା ତାମିଲ ଭାଷା ରେଭଗବାନ ମୁରୁଗାନଙ୍କ ପାଇଁ ସମର୍ପିତ ।ଏହି ମନ୍ଦିର ।  ଦିଲ୍ଲୀରେ ଥିବା ତାମିଲ , ତେଲୁଗୁ , ମାଲୟାଲମ ଓ କନ୍ନାଡା ସଂପ୍ରଦାୟ ପାଇଁ ବହୁଳ ଆଦୃତ ହେଇଥାଏ .  

## ସ୍ଥାପତ୍ୟ 
ମନ୍ଦିର ପରିସର  ରେ ଶ୍ରୀ ସ୍ୱାମୀନାଥ ମନ୍ଦିର ମୁଖ୍ୟ ମନ୍ଦିର ଭାବରେ ରହିଛି ଓ ଏଥିରେ ଭଗବାନ ସ୍ୱାମୀନାଥଙ୍କ ଆସ୍ଥାନ ରହିଛି । []ର ଆର . କେ . ପୁରମଠାରେ ଏକ କ୍ଷୁଦ୍ର ପାହାଡ ଉପରେ ଏହି ମନ୍ଦିର ରହିଛି । ମନ୍ଦିରଟି ସମ୍ପୂର୍ଣ୍ଣ ଭାବରେ ଗ୍ରାନାଇଟ ପ୍ରସ୍ତରରେ ଚୋଳ ସମୟର ତାମିଲ ନିର୍ମାଣ କଳା ସଦୃଶ ନିର୍ମିତ ହୋଇଛି । ମୁଖ୍ୟ ମନ୍ଦିର ସହ ପରିସରରେ ଶ୍ରୀ କରପଗା ଭିଣାୟଗାର ( ଭଗବାନ ମୁରୁଗାନଙ୍କ ଭ୍ରାତା ) , ଶ୍ରୀ ସୁନ୍ଦରେଶ୍ୱର ( ଭଗବାନ ସ୍ୱାମୀନାଥଙ୍କ ପିତା ) ଦେବୀ ମିନାକ୍ଷୀ ( ଭଗବାନ ମୁରୁଗାନଙ୍କ ମାତା )ଙ୍କ ମନ୍ଦିର ସମୂହ ମଧ୍ୟ ରହିଛି । ଏହି ସମସ୍ତ ମନ୍ଦିରରେ ମଦୁରାଇଠାରେ ଥିବା [[ମିନାକ୍ଷୀ ମନ୍ଦିର|ମିନାକ୍ଷୀ ଆମ୍ମାନ ମନ୍ଦିର ରେ]] ରହିଥିବା ଦ୍ରାବିଡିୟ ସ୍ଥାପତ୍ୟ କଳାର ନକଲ ଦେଖିବାକୁ ମିଳେ । 

ହିନ୍ଦୁ ଧର୍ମରେ ଭଗବାନ ସ୍ୱାମୀନାଥ ( କାର୍ତିକେୟ )ଙ୍କ ବାହନ ଭାବରେ ମୟୁର  ରହିଥିବାରୁ ଏହି ମନ୍ଦିର ପରିସରରେ ମଧ୍ୟ ଏକ ଜୀବନ୍ତ ମୟୂରକୁ ପୌଷ୍ୟ ଭାବରେ ରଖାଯାଇଛି । 

## ଇତିହାସ 
* **ସେପ୍ଟେମ୍ବର ୮, ୧୯୬୫ରେ ମନ୍ଦିରର ଭିତ୍ତି ପ୍ରସ୍ତର ତତ୍କାଳୀନ ତାମିଲନାଡୁ ମୁଖ୍ୟମନ୍ତ୍ରୀ ଭକ୍ତବସ୍ଥାଲମଙ୍କଦ୍ୱାରା ପ୍ରଦାନ କରାଯାଇଥିଲା । ସେହି ସମାରୋହରେ ଭରତର ତତ୍ କାଳୀନ ପ୍ରଧାନ ମନ୍ତ୍ରୀ ଲାଲ ବାହାଦୁର ଶାସ୍ତ୍ରୀ ସଭାପତିତ୍ୱ କରିଥିଲେ ।  **
* **ଜୁନ, ୭ , ୧୯୭୩ରେ ମୁଖ୍ୟ ମନ୍ଦିର ନିର୍ମାଣ କାର୍ଯ୍ୟ ସମାପ୍ତ ହେଇ ମହାକୁମ୍ଭଭିଶେଖମ ଅନୁଷ୍ଠିତ ହେଇଥିଲା । **

## ଆଧାର 
## ବାହାର ଲିଙ୍କ 
* Malai Mandir, RK Puram 
* Uttara Swaminatha Swami Temple, New Delhi
* Sree Uttara Swami Malai
ଦିଲ୍ଲୀ ନାଇଡା ଡାଇରେକ୍ଟ ଫ୍ଲାଇ ୱେ

ଡାହାଣ|thumb
ଡାହାଣ|thumb
ଦିଲ୍ଲୀ ନାଇଡା ଡାଇରେକ୍ଟ ଫ୍ଲାଇ ୱେ, ଏକ ୮ ଲେନ ବିଶିଷ୍ଟ ୯.୨ କିଲୋମିଟରର ପ୍ରବେଶ- ନିୟନ୍ତ୍ରିତ ଏକ୍ସପ୍ରେସୱେ । ଏହା ଭାରତୀୟ ରାଜଧାନୀ ଦିଲ୍ଲୀକୁ ଶିଳ୍ପାଞ୍ଚଳ ଉପସରାଞ୍ଚଳ ନଇଡା ସହ ସଂଯୋଗ କରିଥାଏ ।  ଏହା ନାଇଡା ଟୋଲ ବ୍ରିଜ କମ୍ପାନୀଦ୍ୱାରା ନିର୍ମିତ ଓ ପରିଚାଳିତ । 

ଏହି ପ୍ରକଳ୍ପରେ ଆଶ୍ରମ ଚୌକଠାରେ ଏକ ଫ୍ଲାଇ ଓଭର ବ୍ରିଜ ନିର୍ମିତ ହେଇଛି । ଯମୁନା ନଦୀ ଉପରେ ଏକ ୫୫୨.୫ ମିଟର ଦୀର୍ଘ ସେତୁ ୪୦.୮ କୋଟି ଟଙ୍କା ବ୍ୟୟରେ ୨୦୦୧ ମସିହାରେ ନିର୍ମିତ ହେଇଥିଲା। ୨୦୦୬ ମସିହାରୁ NTBCL ଦାରା ଏହି ରାସ୍ତାର ଫ୍ଲାଇ ଓଭରରୁ ମୟୂର ବିହାରକୁ ପରିବର୍ଧିତ ରାସ୍ତା ନିର୍ମିତ ହେଇଛି । 
## ନିର୍ଗମ ରାସ୍ତା ସମୂହ 
ଅବସ୍ଥିତି 

## ଆଧାର 
## ପୁନଶ୍ଚ ଦେଖଣା 
* Indian Highways
* Highways passing from Delhi
* Delhi-Gurgaon Expressway
* List of National Highways in India by highway number
ଶିବାଜୀ ପ୍ଲେସ

**ଶିବାଜି ପ୍ଲେସ ଜିଲ୍ଲା କେନ୍ଦ୍ର , ** ଭାରତୀୟ ରାଜଧାନୀଦିଲ୍ଲୀ ସହରର ପଶ୍ଚିମାଞ୍ଚଳରେ ରାଜୌରୀ ଗାର୍ଡେନ ଅଞ୍ଚଳରେ ଥିବା ଏକ ବାଣିଜ୍ୟିକ କେନ୍ଦ୍ର । ଏଠାରେ ଜିଲ୍ଲା କେନ୍ଦ୍ର ବର୍ତ୍ତମାନ ନିର୍ମାଣାଧୀନ ଅବସ୍ଥାରେ ଥିବା ବେଳେ ପାଞ୍ଚଟି ଶାପିଙ୍ଗ ମଲ୍ଲ ବର୍ତ୍ତମାନ ଖୋଲି ସାରିଲାଣି । 

## ଅବସ୍ଥିତି 
ଶିବାଜି ପ୍ଲେସ ଜିଲ୍ଲା କେନ୍ଦ୍ର ଦିଲ୍ଲୀର ରାଜୌରୀ ଗାର୍ଡେନର ମଧ୍ୟ ସ୍ଥଳୀରେ ଅବସ୍ଥିତ । ଦିଲ୍ଲୀ ରିଙ୍ଗ ରୋଡ ଓ ନଜାଫାଗଡ ରୋଡ ଏହାକୁ ସଂଯୋଗ ଦେଇଥାଏ । ଏହି ଜିଲ୍ଲା କେନ୍ଦ୍ରଦ୍ୱାରା ମୁଖ୍ୟ ଆବାସିକ ଅଞ୍ଚଳ  ସବୁ , ଯଥା , ପଞ୍ଜାବୀ ବାଗ , ରାଜୌରୀ ଗାର୍ଡେନ , ଶିବାଜି ଏଙ୍କ୍ଲେବ , ଶିବାଜି ବିହାର , ତିଳକ ନଗର , ମାନସରୋବର ଗାର୍ଡେନ , କିଟି ନଗର , ପଶ୍ଚିମ ବିହାର ଓ ପଟେଲ ନଗର ଉପକୃତ ହେବେ । ଏହି ଜିଲ୍ଲା କେନ୍ଦ୍ର ଦେଇ ଦିଲ୍ଲୀ ସହରର ବ୍ଲୂ ଲାଇନ ମେଟ୍ରୋ ପଥ ଯାଇଛି । 

## ବିଶେଷତ୍ୱ 
65 ଏକର ପରିମିତ ସ୍ଥାନରେ ନିର୍ମିତ ହଉଥିବା ଏହି ଜିଲ୍ଲା କେନ୍ଦ୍ରରେ ୧୧ଟି ଶୋପିଙ୍ଗ ମଲ୍ଲ ରହିବା ସହ ବିଭିନ୍ନ ବାଣିଜ୍ୟିକ ଓ ଅନନ୍ୟ ପ୍ରତିଷ୍ଠାନର କର୍ଜୟାଳୟ , ଏକ ପଞ୍ଚ ତାରକା ବିଶିଷ୍ଟ ହୋଟେଲ , ମହାନଗର ନିଗମର ନାଗରିକ ସୁବିଧା କେନ୍ଦ୍ର ରହିବ । ଏହି ସ୍ଥାନରେ ଦିଲ୍ଲୀ ମେଟ୍ରୋର ଷ୍ଟେସନ , ଦିଲ୍ଲୀ ପରିବହନ ନିଗମର ବସ ଟର୍ମିନାଲ , ପୋଲିସ ଷ୍ଟେସନ ,୨ ଋ  ପେଟ୍ରୋଲ ପମ୍ପ ସହ ସିନେମା ଘର ରହିବ । ଏଠାରେ ଯଥେଷ୍ଟ ପାର୍କିଂ ସୁବିଧା ସହ ଭୂତଳ ପାର୍କିଂ ସ୍ଥାନ ମଧ୍ୟ ରହିବ । ଏହା ବ୍ୟତୀତ ପ୍ଲାଜା ଓ ଆମୋଦ  ସ୍ଥାନ ରହିବ । .

## ଶପିଙ୍ଗ ମଲ 
thumb|250x250_ପିକସେଲ|ଶିବାଜି ପ୍ଲେସଠାରେ ଥିବା TDI ଶପିଙ୍ଗ ମଲ
ଏଠାରେ " ସିଟି ସ୍କୋୟାର "  ଶପିଙ୍ଗ ମଲ,  "TDI ଶପିଙ୍ଗ ମଲ", "TDI ପାରାଗନ ଶପିଙ୍ଗ ମଲ."," ସପର ସ୍ଟପ " , ଆଦି ଖୋଲି ସାରିଥିବା ବେଳେ ଅନ୍ୟଗୁଡ଼ିକ କ୍ରମଶଃ ଖୋଲିବ । 
[thumb|250x250_ପିକସେଲ|[ଶିବାଜୀ ପ୍ଲେସ ଜିଲ୍ଲା କେନ୍ଦ୍ର  ଠାରେ ଥିବା TDI ପାରାଗନ ଶପିଙ୍ଗ ମଲ]]
## ପୁନଶ୍ଚ ଦେଖଣା  
କନ୍ନାଟ ପ୍ଲେସ

## ଆଧାର
ସୋଡ଼ିଅମ ସ୍ଟିବୋଗ୍ଲୁକୋନେଟ

**ସୋଡ଼ିଅମ ସ୍ଟିବୋଗ୍ଲୁକୋନେଟ** (ଇଂରାଜୀ ଭାଷାରେ **Sodium stibogluconate**, ବିକ୍ରୟ ନାମ **Pentostam**) ଏକ ଔଷଧ ଯାହା ଲିସମାନିଆସିସ ରୋଗରେ ଦିଆଯାଏ । ପ୍ରତ୍ୟେକ ପ୍ରକାରର ଲିସମାନିଆସିସ ରୋଗରେ ଦିଆଯାଏ ଯଥା:- ଚର୍ମ, ଭିସେରାଲ ଓ ମ୍ୟୁକୋସାଲ ଲିସମାନିଆସିସ । ଔଷଧ ପ୍ରତିରୋଧକାରୀ ଗୁଣ ଯୋଗୁ ଏହା ସ‌ହିତ ଅନ୍ୟ କେତେକ ଔଷଧ ଯେପରି ମିଲଟେଫୋସିନ (miltefosine), ପାରାମାଇସିନ (paramycin) ଓ ଲାଇପୋସୋମାଲ ଆମ୍ଫୋଟେରିସିନ ବି (liposomal amphotericin B) ଦିଆଯାଏ ।  ଏହି ଔଷଧ ଇଞ୍ଜେକସନ ଆକାରରେ ଦିଆଯାଏ । ସୋଡ଼ିଅମ ସ୍ଟିବୋଗ୍ଲୁକୋନେଟ ଏକ ପେଣ୍ଟାଭାଲେଣ୍ଟ ଆଣ୍ଟିମୋନିଆଲ (pentavalent antimonial) ଶ୍ରେଣୀର ଔଷଧ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ (developing world) ଏହାର ଭାଏଲ ପିଛା ମୂଲ୍ୟ ୯.୫୫ ଆମେରିକୀୟ ଡଲାର । ଗୋଟିଏ ସମ୍ପୁର୍ଣ୍ଣ କୋର୍ଷର ଚିକିତ୍ସା ନିମନ୍ତେ ୧୨ରୁ ୫୬ ଆମେରିକୀୟ ଡଲାର ଖର୍ଚ୍ଚ ହୁଏ ।  ଯୁକ୍ତରାଷ୍ଟ୍ର ଆମେରିକାରେ ଏହା ସେଣ୍ଟର ଫର ଡିଜିଜ କଣ୍ଟ୍ରୋଲରେ (Center for Disease Control) ମିଳେ । 

## ଆଧାର 
ଶ୍ରେଣୀ:ଔଷଧ
ଖଣ୍ଡପଡ଼ା ଗଡ଼ଜାତ ରାଜ୍ୟ

**ଖଣ୍ଡପଡ଼ା ରାଜ୍ୟ** ବ୍ରିଟିଶ ରାଜ ଅମଳରେ ଭାରତର ଏକ ଗଡ଼ଜାତ ଅଞ୍ଚଳ ଥିଲା । ବର୍ତ୍ତମାନ ଓଡ଼ିଶାପ୍ରଦେଶର ନୟାଗଡ଼ ଜିଲ୍ଲାରେ ଅବସ୍ଥିତ ।

## ଅବସ୍ଥିତି
ଖଣ୍ଡପଡ଼ା ରାଜ୍ୟର ଉତ୍ତର ସୀମାରେ ମହାନଦୀ ପ୍ରବାହିତ ହେଉଥିଲା । କାଳିଗିରି ନଦୀଠାରୁ କମେଇ ନଦୀ ପର୍ଯ୍ୟନ୍ତ ଏହାର ଶାସନ ସୀମା ପରିବ୍ୟାପ୍ତ ଥିଲା । ରାଜ୍ୟର ମୁଖ୍ୟ ସହର କଣ୍ଟିଲୋ ଥିଲା କିନ୍ତୁ ଏହାର ରାଜଧାନୀ ଖଣ୍ଡପଡ଼ାଠାରେ ଥିଲା । 
## ଇତିହାସ
ରେବା ରାଜ୍ୟର ନୃପତିଙ୍କଦ୍ୱାରା ସ୍ଥାପିତ ହୋଇଥିଲା । ଏହା ପ୍ରାରମ୍ଭରୁ ନୟାଗଡ଼ ରାଜ୍ୟର ଅଂଶ ବିଶେଷ ଥିଲା । ୧୫୯୯ରେ ଏକ ସ୍ୱତନ୍ତ୍ର ସାମ୍ରାଜ୍ୟ ଭାବେ ଯଦୁନାଥ ସିଂହ ମଙ୍ଗରାଜଙ୍କଦ୍ୱାରା ଅଲଗା ହୋଇଥିଲା । ସେ ଖଣ୍ଡପଡ଼ା ରାଜ୍ୟର ପ୍ରଥମ ଶାସକ ଥିଲେ ଯେ ଓଡ଼ିଶା ମହାରାଜାଙ୍କଠାରୁ 'ମଙ୍ଗରାଜ' ଉପାଧିରେ ଭୂଷିତ ହୋଇଥିଲେ । ଶାସକମାନେ ବାଘେଲା ବା ବାଘେଲା ରାଜବଂଶର ରାଜପୁତ ଥିଲେ । ୧୯୪୮ ଜାନୁଆରୀ ୧ ତାରିଖରେ ଖଣ୍ଡପଡ଼ା ରାଜ୍ୟର ଶେଷ ରାଜା ଭାରତରେ ମିଶ୍ରଣ ପାଇଁ ଚୁକ୍ତି କରିଥିଲେ ।

### ଶାସକଗଣ
ଖଣ୍ଡପଡ଼ା ରାଜ୍ୟର ଶାସକମାନେ ରାଜା ନାମରେ ଭୂଷିତ ଥିଲେ । ଖଣ୍ଡପଡ଼ା ରାଜ ପରିବାରର ପ୍ରତୀକ ଥିଲା ବାଘମୁଣ୍ଡ । ରାଜ୍ୟର ଜାତୀୟ ଚିହ୍ନ ପଡ଼ୋଶୀ ନୟାଗଡ଼ ରାଜ୍ୟ ସହ ସମାନ ଥିଲା । 

#### ରାଜାମାନଙ୍କ ଶାସନକ୍ରମ
*୧୫୯୯-୧୬୭୫   ଯଦୁନାଥ ସିଂହ ମଙ୍ଗରାଜ ଖଣ୍ଡପଡ଼ା ରାଜ୍ୟର ପ୍ରଥମ ରାଜା
*୧୬୭୫ - ୧୭୦୯                ନାରାୟଣ ସିଂହ ମଙ୍ଗରାଜ
*୧୭୦୯ - ୧୭୨୩                ବାଲୁଙ୍କେଶ୍ୱର ସିଂହ ମଙ୍ଗରାଜ
*୧୭୨୩ - ୧୭୩୨                ବନମାଳୀ ସିଂହ ମର୍ଦ୍ଦରାଜ ଭ୍ରମରବର ରାୟ
*୧୭୩୪ - ୧୭୭୦                ବୈରାଗୀ ସିଂହ ମର୍ଦ୍ଦରାଜ ଭ୍ରମରବର ରାୟ
*୧୭୭୦ - ୧୭୯୪                ନୀଳାଦ୍ରି ସିଂହ ମର୍ଦ୍ଦରାଜ ଭ୍ରମରବର ରାୟ
*୧୭୯୪ - ୧୮୧୫                ନରସିଂହ ମର୍ଦ୍ଦରାଜ ଭ୍ରମରବର ରାୟ
*୧୮୧୫ - ୧୮୨୧                ପୁରୁଷୋତ୍ତମ ମର୍ଦ୍ଦରାଜ ଭ୍ରମରବର ରାୟ
*୧୮୨୧ - ୧୮୪୨                କୃଷ୍ଣଚନ୍ଦ୍ର ସିଂହ ଭ୍ରମରବର ରାୟ
*୧୮୪୨ - ୧୮୬୭                କୁଞ୍ଜ ବିହାରୀ ସିଂହ ଭ୍ରମରବର ରାୟ
*୨୮ ଫେବୃଆରୀ ୧୮୬୭ - ୧୯୦୫      ନଟବର ମର୍ଦ୍ଦରାଜ ଭ୍ରମରବର ରାୟ   (ଜନ୍ମ ୧୮୩୭ - ମୃତ୍ୟୁ ୧୯୦୫) 
*୧୯୦୫ - ୨୬ ଡିସେମ୍ବର ୧୯୨୨ -     ରାମଚନ୍ଦ୍ର ସିଂହ ମର୍ଦ୍ଦରାଜ ଭ୍ରମରବର ରାୟ
* ୨୬ ଡିସେମ୍ବର ୧୯୨୨ – ୧୫ ଅଗଷ୍ଟ ୧୯୪୭ ହରିହର ସିଂହ ଦେବ ମର୍ଦ୍ଦରାଜ ଭ୍ରମରବର ରାୟ  (ଜନ୍ମ ୧୯୧୪ - ମୃତ୍ୟୁ ୧୯୭୭)

## ଆଧାର